Blaze7451/Wiki-th-20250601 huggingface dataset:
เรียวโกะ ชิราอิชิ

เรียวโกะ ชิราอิชิ (Shiraishi Ryōko) เป็นนักร้องและนักพากย์หญิงที่มีชื่อเสียง โดยมีผลงานมากมายที่เป็นที่รู้จัก ในฐานะนักร้อง เธออยู่ในวงดนตรี ชื่อ DROPS

**ประวัติ**
วันเกิด : 7 กันยายน ค.ศ. 1982
บ้านเกิด : จังหวัดนาระ ประเทศญี่ปุ่น
กรุ๊ปเลือด : AB
สังกัด :  อาโอนิ โปรดักชัน

**ผลงาน**

**งานเพลง**
 อัลบั้ม 「CAN DROPS」(วง DROPS) สังกัด Starchild- อัลบั้ม 「ふられ気分でRock'n'Roll」(วง DROPS) สังกัด Starchild- ซิงเกิล 「ハヤテのごとく! キャラクターCD1/綾崎ハヤテ」สังกัด GENEON ENTERTAINMENT INC.

**งานแอนิเมชัน**
 อย่างนี้ต้องเอาคืน (Get Backers) รับบทเป็น อามาโนะ กินจิ ตอนเด็ก- เหนือฟ้าใต้พิภพข้าเจ๋ง รับบทเป็น โคโนอิเคะ จิอากิ- คุณครูจอมเวทย์ เนกิมะ รับบทเป็น นางาเซะ คาเอเดะ- Xenosaga THE ANIMATION รับบทเป็น แมรี่ ก็อดวิน, อัลเบโด้ ตอนเด็ก- สงครามเวหา ฟาฟเนอร์ รับบทเป็น คุรามาเอะ คาริน, นิชิโอะ รินะ, โชโกล่า, คู- โบะโบะโบโบะ โบโบะโบ้ รับบทเป็น เรม- มาโฮราบะ Heartful Days รับบทเป็น ชิราโทริ ริวชิ- Magical Girl Lyrical Nanoha รับบทเป็น ทากามาจิ มิยูกิ- NODDY รับบทเป็น นอดดี้- ฮายาเตะ พ่อบ้านประจัญบาน (Hayate no Gotoku!) รับบทเป็น อายาซากิ ฮายาเตะ- ฮายาเตะ พ่อบ้านประจัญบาน (Hayate no Gotoku
OVA) รับบทเป็น อายาซากิ ฮายาเตะ- ฮายาเตะ พ่อบ้านประจัญบาน (Hayate no Gotoku
2nd Season) รับบทเป็น อายาซากิ ฮายาเตะ- สามพลังป่วนพิทักษ์โลก รับบทเป็น โนงามิ อาโออิ , อายาซากิ ฮายาเตะ- สามพลังป่วนพิทักษ์โลก OVA รับบทเป็น โนงามิ อาโออิ (2010)- ดิจิมอนครอสวอร์ส รับบทเป็น ฮิโนโมโตะ อาคาริ, จิบิคาเมมอน, เมลวามอน, โอโพทซามอน / โจฮัคไคมอน- สเก็ต ดานซ์  รับบทเป็น โอนิซึกะ ฮิเมะ- ดันบอลเซนกิ ดับเบิ้ล  รับบทเป็น โคโจ อาสึกะ

**งานเกม**
 แบล็คเมทริกซ์ 00 รับบทเป็น ไคน์.DC- เมโมรี่ออฟ ~โซเระคาระ~ รับบทเป็น คิเซะ อายูมิ- เซนติเมนทัล พรีลูด รับบทเป็น ทาจิบานะ นัตสึมิ- เทคเคน 5 รับบทเป็น คาซามะ อาสึกะ- เทคเคน ดาร์คเรซซะเรคชัน รับบทเป็น คาซามะ อาสึกะ- เทคเคน 6 รับบทเป็น คาซามะ อาสึกะ- เทคเคน แท็กทัวร์นาเมนท์ 2 รับบทเป็น คาซามะ อาสึกะ - เทคเคน 7 รับบทเป็น คาซามะ อาสึกะ- ดิจิมอนเวิลด์ รีดิจิไทซ์ รับบทเป็น ตัวเอกในเกม

**งานดราม่าซีดี**
 สเก็ต ดานซ์ รับบทเป็น โอนิซึกะ ฮิเมะ

**รายละเอียดเพิ่มเติม**
อาเคมิ คันดะ เพื่อนนักร้องสมาชิกวง DROPS
*ไอ โนนากะ เพื่อนนักร้องสมาชิกวง DROPS

**แหล่งข้อมูลอื่น**
  เว็บไซต์อย่างเป็นทางการ (STARCHILD)-  ประวัติส่วนตัวในเว็บต้นสังกัด (อาโอนิ โปรดักชัน) date=2006-01-05 
หมวดหมู่:นักร้องหญิงญี่ปุ่น
หมวดหมู่:นักพากย์หญิงชาวญี่ปุ่น
หมวดหมู่:บุคคลจากจังหวัดนาระ
ราชวงศ์สุโขทัย

ราชวงศ์สุโขทัย เป็นราชวงศ์ที่ 3 ที่ปกครองอาณาจักรอยุธยาแทนที่ราชวงศ์สุพรรณภูมิที่สิ้นอำนาจไปหลังจากการเสียกรุงศรีอยุธยาครั้งที่หนึ่ง โดยพระเจ้าบุเรงนองกรุงหงสาวดีทรงสถาปนาสมเด็จพระมหาธรรมราชาธิราชเจ้าผู้ครองเมืองพิษณุโลก ซึ่งสืบเชื้อสายจากราชวงศ์พระร่วง ให้ครองอาณาจักรอยุธยาในฐานะเมืองประเทศราช
ราชวงศ์สุโขทัยมีอายุ 60 ปี

**รายพระนามพระมหากษัตริย์ในราชวงศ์สุโขทัย**
ราชวงศ์สุโขทัยมีพระมหากษัตริย์ 7 พระองค์ดังนี้

**แผนผัง**

**ดูเพิ่ม**
 พระมหากษัตริย์ไทย
ข้าวหอมมะลิ

ข้าวสารข้าวหอมมะลิ
ข้าวหอมมะลิ (Thai jasmine rice) เป็นสายพันธุ์ข้าวที่มีถิ่นกำเนิดในประเทศไทย มีลักษณะกลิ่นหอมคล้ายใบเตย เป็นพันธุ์ข้าวที่ทำให้ข้าวไทยเป็นสินค้าส่งออกที่รู้จักไปทั่วโลก

**ประวัติ**
ข้าวเป็นอาหารหลักของพลโลกมานานนับพันปี  บางภูมิภาคนำข้าวไปแปรรูปเป็นแป้งเพื่อปรุงแต่งเป็นอาหาร สำหรับภูมิภาคเอเชียบริโภคข้าวในรูปลักษณ์ดั้งเดิมและมีข้าวหลากหลายพันธุ์ให้เลือก สำหรับประเทศไทยแล้วข้าวหอมมะลิ ถือว่าเป็นที่สุดของข้าวและกำลังเป็นที่ต้องการของผู้นิยมบริโภคข้าวทั่วโลกในชื่อ Jasmine Rice
เมื่อปี พ.ศ. 2497 นายทรัพธนา เหมพิจิตร ผู้จัดการบริษัทการส่งออกข้าว จังหวัดฉะเชิงเทรา ได้รวบรวมพันธุ์ข้าวหอมในเขตอำเภอบางคล้า ได้จำนวน 199 รวง แล้ว ดร.ครุย บุณยสิงห์ (ผู้อำนวยการกองบำรุงพันธุ์ข้าวในขณะนั้น) ได้ส่งไปปลูกคัดพันธุ์บริสุทธิ์และเปรียบเทียบพันธุ์ที่ สถานีทดลองข้าวโคกสำโรง (ขณะนี้เป็นสถานีข้าวลพบุรี) ดำเนินการคัดพันธุ์โดยนักวิชาการเกษตรชื่อนายมังกร จูมทอง ภายใต้การดูแลของนายโอภาส พลศิลป์ หัวหน้าสถานีทดลองข้าวโคกสำโรง
จนกระทั่งปี พ.ศ. 2502 ได้พันธุ์บริสุทธิ์ข้าวขาวดอกมะลิ 4-2-105 และคณะกรรมการพิจารณาพันธุ์ ข้าวได้อนุมัติให้เป็นพันธุ์ส่งเสริมแก่เกษตรกร เมื่อวันที่ 25 พฤศจิกายน พ.ศ. 2502 โดยเกษตรกรทั่วไปเรียกว่า ขาวดอกมะลิ 105 ต่อมาได้มีการปรับปรุงพันธุ์ข้าว ขาวดอกมะลิ 105 จนได้ข้าวพันธุ์ กข 15 ซึ่งกระทรวงพาณิชย์ประกาศให้ ข้าวทั้ง 2 พันธุ์เป็นข้าวหอมมะลิไทย

**ลักษณะจำเพาะของกลิ่นหอม**
ข้าวหอมมะลิมีกลิ่นหอมในตนเอง เป็นกลิ่นของธรรมชาติอันบริสุทธิ์ กลิ่นเหมือนดอกมะลิยามเช้าพร่างหยาดน้ำค้างและปราศจากสารพิษ เวลาเคี้ยวเมล็ดข้าวจะนุ่มหอมอร่อยมากกว่าข้าวอื่น ๆ ลักษณะของข้าวหอมมะลิไทยจะมีเมล็ดเรียวยาวสวยงาม สีขาวหรือครีมอ่อน ๆ

**เกรดในการจำหน่าย**
มีเกรดของข้าวอยู่ 4 เกรด คือ
# เกรดดี 95.5
# เกรดปานกลาง 70.3
# เกรดไม่ดี 50.9
# เกรดการปรับปรุง 20.0

**ดูเพิ่ม**
 ข้าวหอมมะลิอินทรีย์- รายชื่อพันธุ์ข้าวในประเทศไทย

**แหล่งข้อมูลอื่น**
 ผลการตรวจสอบสารตกค้างใน ข้าวหอมมะลิ-  http://www.thairice.org-  ข้าวไทยดอตคอม date=2017-06-19 -  ข้าว date=2014-03-10 
หอมมะลิ
ผัดซีอิ๊ว

ผัดซีอิ๊ว
ผัดซีอิ๊ว83 หรือ ก๋วยเตี๋ยวผัดซีอิ๊ว6 เป็นอาหารไทยที่ได้รับอิทธิพลจากจีน เป็นอาหารยอดนิยมที่มีขายทั่วไปในประเทศไทย และเป็นอาหารที่มักจะเป็นเมนูของทุกร้านอาหารตามสั่ง โดยส่วนใหญ่แล้วร้านใดที่ขายราดหน้าจะมีขายผัดซีอิ๊วควบคู่กันไปด้วย ลักษณะการปรุงคล้ายก๋วยเตี๋ยวคั่วไก่ แต่จะใส่ซีอิ๊วดำหวาน และใช้ผักคะน้าเป็นวัตถุดิบในการปรุง
เส้นก๋วยเตี๋ยวที่ใช้เป็นส่วนใหญ่คือเส้นใหญ่และเส้นหมี่ ไม่นิยมใช้เส้นเล็กและบะหมี่ ยกเว้นในภาคใต้ที่มีใช้บะหมี่ร่วมด้วย ผักที่นิยมใส่จะมีแต่คะน้าเพียงอย่างเดียว เนื้อสัตว์ที่นิยมคือไก่และหมู ไม่นิยมใส่ปลาหมึก โดยทั่วไปมักใส่ไข่ด้วย ปรุงรสด้วยซีอิ๊วดำ น้ำตาล น้ำปลา นำไปผัดในกระทะไฟแรง รสชาติโดยทั่วไปของผัดซีอิ๊วจะออกหวานนำ
ในปี พ.ศ. 2556 เว็บไซต์ CNNgo.com เผยแพร่ผลสำรวจพบว่า ผัดซีอิ๊วเป็นอาหารไทยอันดับ 1 ที่นักท่องเที่ยวรับประทานมากที่สุด

**อ้างอิง**
หมวดหมู่:ก๋วยเตี๋ยว
หมวดหมู่:อาหารไทย
หมวดหมู่:อาหารลาว
หมวดหมู่:อาหารจากเส้นของไทย
หมวดหมู่:อาหารจากเส้นผัด
ก๋วยเตี๋ยว

ก๋วยเตี๋ยว เป็นหนึ่งใน อาหารประเภทเส้น ที่มีต้นกำเนิดจากประเทศจีน ทำจากแป้งข้าวเจ้า โดยมากจะลวกให้สุกในน้ำเดือด สะเด็ดน้ำ แล้วนำมาใส่เครื่องปรุงชนิดต่าง ๆ นิยมรับประทานทั้งแบบน้ำและแบบแห้ง นิยมใช้ตะเกียบเป็นเครื่องมือในการรับประทาน
คำว่า "ก๋วยเตี๋ยว" (t=粿條) อาจจะมาจากภาษาจีนฮกเกี้ยนหรือภาษาจีนแต้จิ๋ว โดยแต้จิ๋วอ่าน "ก๋วยเตี๊ยว" (เพ็งอิม: guê2 diao5) ฮกเกี้ยนอ่าน "ก๊วยเตี๋ยว" (poj=kóe-tiâu) ส่วนในจีนกลางจะอ่านว่า "กั่วเถียว" (guǒtiáo) แปลว่า เส้นข้าวสุก เป็นคนละคำกับ 粉条/粉條 (fěntiáo) ที่หมายถึงวุ้นเส้น หรือ 面条/麵條 (miàntiáo) ที่หมายถึงบะหมี่
ก๋วยเตี๋ยวเป็นอาหารประเภทเส้นของชาวจีนแต้จิ๋วและฮกเกี้ยน มีลักษณะคล้ายกับป่านเถียว (粄条/粄條, bǎntiáo) ของชาวจีนฮากกา, เหอเฝิ่น (河粉, héfěn) ของชาวจีนกวางตุ้ง เฝอของชาวเวียดนาม และข้าวซอยก็นับเป็นเส้นก๋วยเตี๋ยวชนิดหนึ่ง ซึ่งเป็นอาหารพื้นบ้านทางภาคเหนือของไทย ส่วนก๋วยเตี๋ยวที่ไม่ใส่เส้นจะเรียกว่าเกาเหลา

**ประวัติ**
สันนิษฐานกันว่าก๋วยเตี๋ยวในประเทศไทยมีมาเมื่อประมาณสมัยสมเด็จพระนารายณ์มหาราช ซึ่งเป็นช่วงที่ไทยมีการติดต่อกับชาวต่างชาติมากมาย และชาวจีนก็ได้นำเอาก๋วยเตี๋ยวเข้ามากินกันในเรือ โดยต้มในน้ำซุป มีการใส่หมู ใส่ผักและเครื่องปรุงเพื่อความอร่อย แต่สำหรับคนไทยแล้วถือว่าเป็นสิ่งที่แปลกใหม่ในยุคนั้น และได้นำมาประกอบเป็นอาหารอื่น ๆ บริโภคกันจนมีความเป็นที่รู้จักกันเป็นอย่างดี และเริ่มมีการทำเส้นก๋วยเตี๋ยวในประเทศไทย
ในสมัย จอมพล ป. พิบูลสงคราม เป็นนายกรัฐมนตรี ได้มีนโยบายรัฐนิยมที่สนับสนุนให้ประชาชนบริโภคก๋วยเตี๋ยว ซึ่งจอมพล ป. เห็นว่าหากประชาชนหันมาร่วมกันบริโภคก๋วยเตี๋ยว จะเป็นการช่วยเหลือเศรษฐกิจของชาติในตอนนั้น เพื่อให้เงินหมุนเวียนในประเทศ ดังคำกล่าวของจอมพล ป. ในสมัยนั้นว่า
สมัย จอมพล ป. พิบูลสงคราม เป็นช่วงหลังสงครามโลกครั้งที่ 2 ประเทศไทยได้รับผลกระทบทางเศรษฐกิจเป็นวงกว้างในคนทุกระดับชั้น การรณรงค์ให้บริโภคก๋วยเตี๋ยวถือว่าเป็นนโยบายกระตุ้นเศรษฐกิจของรัฐบาลสมัยนั้น เดิมจะไม่มีการใส่ถั่วงอกลวกในก๋วยเตี๋ยว ซึ่งการใส่ถั่วงอก เกิดจากแนวความคิดและนโยบายของจอมพล แปลก พิบูลสงคราม เพราะถั่วงอกเพาะปลูกได้ง่ายและใช้พื้นที่น้อย

**ชนิดของเส้นก๋วยเตี๋ยว**
การตากเส้นก๋วยเตี๋ยว- เส้นหมี่ หรือภาษาท้องถิ่นบางที่เรียก "หมี่ขาว" หรือ "เส้นหมี่ขาว" เพื่อป้องกันการสับสนระหว่างบะหมี่ ทำมาจากแป้งข้าวเจ้า เป็นเส้นเรียวเล็ก ยาว มักใช้เครื่องจักรผลิต ก่อนนำมาทำอาหาร ต้องนำไปแช่น้ำเสียก่อน- เส้นเล็ก ลักษณะกว้างกว่าเส้นหมี่ และตัดเป็นท่อน ๆ เพื่อความง่ายในการรับประทาน เมื่อลวกเสร็จแล้วจะเหนียวกว่าเส้นก๋วยเตี๋ยวอื่น ๆ มักจะใช้นำไปทำผัดไทย ก๋วยเตี๋ยวเรือ ก๋วยเตี๋ยวน้ำตก- เส้นใหญ่ มีขนาดความกว้างกว่าเส้นเล็ก ประมาณ 3–4 เท่าตัว เมื่อลวกเสร็จแล้วจะนิ่ม รับประทานง่าย มักนำไปทำก๋วยเตี๋ยวคั่วไก่ ผัดซีอิ๊ว เย็นตาโฟ และราดหน้า- กวยจั๊บ เส้นมีลักษณะเป็นแผ่นสี่เหลี่ยมหรือสามเหลี่ยม เมื่อนำไปต้มในน้ำร้อนก็จะม้วนตัวเป็นหลอด- เกี้ยมอี๋ ลักษณะคล้ายลอดช่อง มีสีขาว มักทำเป็นก๋วยเตี๋ยวเกี้ยมอี๋

**ชนิดของอาหารที่ใช้เส้นก๋วยเตี๋ยว**
มีตัวอย่างดังนี้:- ก๋วยเตี๋ยวหมู ไก่ เป็ด เนื้อ ปลา- เย็นตาโฟ- ก๋วยเตี๋ยวเรือ หรือก๋วยเตี๋ยวน้ำตก- ก๋วยเตี๋ยวคั่วไก่
*ก๋วยเตี๋ยวแห้ง- ผัดซีอิ๊ว- กวยจั๊บ- ผัดไทย- ก๋วยเตี๋ยวสุโขทัย หรือ ก๋วยเตี๋ยวชากังราว- ราดหน้า- ก๋วยเตี๋ยวต้มยำน้ำข้น หรือ ก๋วยเตี๋ยวต้มยำน้ำใส

**อ้างอิง**

**แหล่งข้อมูลอื่น**
 url-status=dead - url-status=dead  

หมวดหมู่:อาหารไทย
หมวดหมู่:อาหารจีน
หมวดหมู่:อาหารกัมพูชา
หมวดหมู่:อาหารเวียดนาม
หมวดหมู่:อาหารฟิลิปปินส์
หมวดหมู่:อาหารจากเส้นของไทย
หมวดหมู่:คำและวลีภาษาแต้จิ๋ว
พะแนง

พะแนง เป็นอาหารไทยประเภทแกงข้นที่เน้นรสชาติเค็มและหวาน โดยมีส่วนผสมหลักของเครื่องแกง คือ พริก ข่า ตะไคร้ รากผักชี เมล็ดผักชี เมล็ดยี่หร่า กระเทียม อบเชย และเกลือ ใส่เนื้อสัตว์ได้ทั้งเนื้อวัว เนื้อหมู เนื้อไก่ และอื่น ๆ

**ศัพทมูลวิทยา**
ที่มาของชื่อ พะแนง หรือ ผะแนง ไม่เป็นที่ทราบแน่ชัด แต่ในภาษามลายูมีคำว่า panggang แปลว่า "ย่าง" ซึ่งอาจสื่อความหมายถึงไก่ย่าง อย่างไรก็ตามมีการตีความไว้หลายแนวทางบ้างว่าเป็นคำไทย เป็นคำเขมร หรือเพี้ยนมาจากคำมลายู
ความหมายของคำ พะแนง หมายถึง ไขว้ขา พับขา พับเท้า ขัดไขว้กัน ส่วนความหมายในด้านอาหาร หมายถึง แกงคั่วชนิดหนึ่ง คำไวพจน์ที่มีความหมายเดียวกันคือคำว่า พระนัน พนัญ พนัง แพนง และ พแนง
คำ พะแนง เทียบกับคำในภาษาอื่น ดังนี้- ภาษามลายู เช่น คำว่า ปังกัง (panggang) แปลว่า การคั่ว การปิ้งย่าง การทำอาหาร และคำว่า ปีนัง (penang) แปลว่า หมากสง- ภาษาเขมร คำว่า พะแนง แปลว่า ขัดสมาธิ ไขว้ขา
กฤช เหลือสมัย อธิบายว่าการพะแนงเป็นลักษณะการปรุงกับข้าวแบบหนึ่ง เช่น ไก่พะแนงคือการเอาขาไก่ขัดไขว้กันกับไม้ประกบย่างทาเครื่องพริกตำ

**ประวัติ**
พะแนง ปรากฏครั้งแรกเท่าที่พบได้ในด้านท้ายของ จดหมายเหตุสมัยรัชกาลที่ 3 จุลศักราช 1210 (พ.ศ. 2391) เลขที่ 190 ร่างสารตราพระยามหาอำมาตย์ เรื่องให้เอาตัวขุนวิเศษนายอำเภอมาไต่สวน ซึ่งเป็นสมุดไทยในรัชสมัยพระบาทสมเด็จพระนั่งเกล้าเจ้าอยู่หัว ใน พ.ศ. 2391 บันทึกชื่อแกงไว้ว่า "พระนัน" มีลักษณะเป็นแกงน้ำ เครื่องแกงประกอบด้วยพริก พริกไทย ขิง ลูกผักชี กะทิ ลูกกระวาน ลูกยี่หร่า กระเทียม น้ำส้มมะขาม น้ำตาล น้ำปลา และถั่วลิสง น้ำแกงมีรสชาติออกหวานเล็กน้อย ซึ่งเอกสารดังกล่าวบันทึกไว้ว่า "น้ำตาลน้อยใส่แต่พอออกหวาน ๆ" และไม่มีเนื้อสัตว์เป็นส่วนประกอบ ต่างจากสูตรพะแนงใน 
หนังสือ ตำรากับเข้า ของหม่อมซ่มจีน ราชานุประพันธ์ ภรรยาคนหนึ่งของพระยาราชานุประพันธ์ (สุดใจ บุนนาค) ตีพิมพ์เมื่อ ร.ศ. 1890 (พ.ศ. 2433) ในเวลานั้นสะกดว่า ผะแนง โดยมีอาหารชื่อ "ไก่ผะแนง" (ไก่พะแนง) คือไก่ทาพริกขิง (เครื่องพริกแกง) ที่ผสมน้ำกะทิ แล้วนำไปย่างไฟ ต่อมาการทำไก่พะแนงแบบนั้นอาจไม่สะดวกด้วยประการทั้งปวงเพราะต้องกินเวลานานมาก จึงได้ยักย้ายเปลี่ยนมาเป็นเป็ดหรือไก่สับชิ้นโต ๆ เอาลงผัดกับเครื่องแกงและกะทิในกระทะหรือหม้อ กลายเป็นไก่พะแนงหรือเป็ดพะแนงอย่างที่รู้จักกันอยู่ในปัจจุบัน

**อ้างอิง**

**แหล่งข้อมูลอื่น**
หมวดหมู่:แกง
หมวดหมู่:อาหารจากเนื้อไก่
หมวดหมู่:อาหารจากเนื้อวัว
หมวดหมู่:อาหารจากเนื้อหมู
หมวดหมู่:อาหารไทย
อำเภอบางเสาธง

บางเสาธง เป็นอำเภอของจังหวัดสมุทรปราการ แยกพื้นที่การปกครองบางส่วนจากอำเภอบางพลี มีพื้นที่ที่ได้รับความเจริญจากกรุงเทพมหานคร ในด้านที่อยู่อาศัย แต่ก็มีบางส่วนที่ยังเป็นพื้นที่ชนบทอยู่

**ที่ตั้งและอาณาเขต**
อำภอบางเสาธง ตั้งอยู่ทางทิศตะวันออกเฉียงเหนือของจังหวัด มีอาณาเขตติดต่อกับเขตการปกครองข้างเคียงเรียงตามเข็มนาฬิกา ดังนี้- ทิศเหนือ ติดต่อกับเขตลาดกระบัง (กรุงเทพมหานคร) มีแนวแบ่งเขตการปกครองระหว่างกรุงเทพมหานครกับจังหวัดสมุทรปราการ เป็นเส้นแบ่งเขต- ทิศตะวันออก ติดต่อกับอำเภอบางบ่อ มีคลองกาหลง คลองท่าข้าม คลองชวดใหญ่ คลองบางเซา คลองสนามพลีเก่า คลองสนามพลี คลองสำโรง คลองกะลาวน คลองหนามแดง คลองสกัดห้าสิบ และคลองหัวเกลือเป็นเส้นแบ่งเขต- ทิศใต้ ติดต่อกับอำเภอบางบ่อ มีคลองหัวเกลือ คลองเจริญราษฎร์ และคลองร้อยเป็นเส้นแบ่งเขต- ทิศตะวันตก ติดต่อกับอำเภอบางพลี มีคลองร้อย คลองโก่งประทุน คลองสำโรง คลองเสาระหงษ์ ถนนวัดศรีวารีน้อย คลองบางนา และคลองหนองงูเห่าเป็นเส้นแบ่งเขต

**ที่มาของชื่ออำเภอ**
ในอดีตท้องที่ของอำเภอบางเสาธงเป็นพื้นที่น้ำทะเลท่วมถึงมาก่อน เป็นที่อยู่อาศัยของจระเข้น้ำเค็มจำนวนมาก ทำให้ขุดพบโครงกระดูกและส่วนหัวอยู่เป็นเนืองนิตย์ จึงมีเรียกการคลองที่มีจระเข้ชุกชุมว่า "คลองจรเข้" ภายหลังจึงได้เป็นชื่อของตำบลคือ ตำบลจรเข้ แล้วมาแยกเป็นตำบลศีรษะจรเข้น้อย และตำบลศีรษะจรเข้ใหญ่ ส่วนคำว่า "บางเสาธง" นั้นมีที่มาจากการทำเกษตรกรรม ในอดีตนั้นจะใช้ธงเป็นการบอกเวลาพักและยังใช้เป็นแนวของลำน้ำในการสัญจรอีกด้วย

**ประวัติ**
ส่วนนี้ตั้งแต่ตั้งกิ่งอำเภอบางเสาธง (พ.ศ. 2538) จนถึงปัจจุบัน- วันที่ 1 เมษายน พ.ศ. 2538 แบ่งพื้นที่ตำบลบางเสาธง ตำบลศีรษะจรเข้น้อย และตำบลศีรษะจรเข้ใหญ่ มาตั้งเป็น กิ่งอำเภอบางเสาธง ขึ้นกับอำเภอบางพลี พร้อมกับโอนสุขาภิบาลบางเสาธงจากอำเภอบางพลีมาขึ้นกับกิ่งอำเภอบางเสาธง- วันที่ 25 พฤษภาคม พ.ศ. 2542 ยกฐานะจากสุขาภิบาลบางเสาธงเป็นเทศบาลตำบลบางเสาธง- วันที่ 8 กันยายน พ.ศ. 2550 ยกฐานะเป็นอำเภอบางเสาธง

**การแบ่งเขตการปกครอง**

**การปกครองส่วนภูมิภาค**
อำเภอบางเสาธงแบ่งเขตการปกครองย่อยเป็น 3 ตำบล แต่ละตำบลแบ่งออกเป็นหมู่บ้าน รวม 38 หมู่บ้าน ได้แก่

**การปกครองส่วนท้องถิ่น**
ท้องที่อำเภอบางเสาธงประกอบด้วยองค์กรปกครองส่วนท้องถิ่น 4 แห่ง ได้แก่- เทศบาลตำบลบางเสาธง ครอบคลุมพื้นที่บางส่วนของตำบลบางเสาธงและบางส่วนของตำบลศีรษะจรเข้ใหญ่- องค์การบริหารส่วนตำบลบางเสาธง ครอบคลุมพื้นที่ตำบลบางเสาธง (นอกเขตเทศบาลตำบลบางเสาธง)- องค์การบริหารส่วนตำบลศีรษะจรเข้น้อย ครอบคลุมพื้นที่ตำบลศีรษะจรเข้น้อยทั้งตำบล- องค์การบริหารส่วนตำบลศีรษะจรเข้ใหญ่ ครอบคลุมพื้นที่ตำบลศีรษะจรเข้ใหญ่ (นอกเขตเทศบาลตำบลบางเสาธง)

**การเกษตรกรรม**
 การเพาะปลูกข้าว ถือเป็นการทำการเกษตรส่วนใหญ่ของตำบลบางเสาธง- การปลูกผักกระเฉดและเลี้ยงปลาเบญจพรรณ ถือว่าเป็นการทำการเกษตรส่วนใหญ่ของตำบลศีรษะจรเข้น้อยและตำบลศีรษะจรเข้ใหญ่

**การคมนาคม**
อำเภอบางเสาธงมีถนนสายหลัก ได้แก่- ถนนเทพรัตน (ทางหลวงแผ่นดินหมายเลข 34) และทางพิเศษบูรพาวิถีด้านบน ​ตั้งแต่คลองเสาระหงส์​จนถึงคลองสนามพลี- ถนนเทพารักษ์ (ทางหลวงแผ่นดินหมายเลข 3268) ตั้งแต่คลองสี่ศอกจนถึงคลองหัวเกลือ- ถนนเคหะบางพลี (ทางหลวงชนบทหมายเลข สป.1006)- ทางหลวงพิเศษหมายเลข 7 (กรุงเทพฯ-บ้านฉาง) ตั้งแต่คลองบางเซาจนสุดเขตจังหวัดสมุทรปราการ​- ถนนวัดศรีวารีน้อย (ทางหลวงชนบทหมายเลข สป.2001)

**ศาสนสถาน**
 วัดบัวโรย- วัดหัวคู้ (หลวงพ่อเขียวสุโขพุทโธภควา)- วัดจรเข้ใหญ่- วัดศรีวารีน้อย- วัดมงคลนิมิตร (หลวงพ่อเกษ)

**อ้างอิง**

บางเสาธง
อนุกรมฟูรีเย

อนุกรมฟูรีเย (Fourier series) เป็นอนุกรมที่แต่ละพจน์เป็นผลคูณระหว่างสัมประสิทธิ์และฟังก์ชันตรีโกณมิติ โดยทั่วไปอนุกรมฟูรีเยสามารถใช้เป็นอนุกรมแทนฟังก์ชันคาบได้

**ประวัติ**
ดูประวัติที่บทความหลัก การแปลงฟูรีเย
อนุกรมฟูรีเยตั้งชื่อตามโฌแซ็ฟ ฟูรีเย ผู้ริเริ่มใช้อนุกรมฟูรีเยเพื่อใช้แก้สมการความร้อนบนแผ่นโลหะ

**นิยาม**
พิจารณาฟังก์ชันจำนวนเชิงซ้อน f(x) ของตัวแปรซึ่งมีค่าเป็นจำนวนจริง ที่มีคาบ  2π และ สามารถหาค่าปริพันธ์ของกำลังสอง ในช่วง 0 ถึง 2π ได้ การกระจายฟังก์ชันในรูปของอนุกรมฟูรีเยจะหาได้จาก

**ตัวอย่าง**
พิจารณาฟังก์ชัน  สำหรับค่า  และเป็นคาบในช่วงที่เหลือ ตามข้อสมมุติของอนุกรมฟูรีเย ดังรูป
:449x449px
สัมประสิทธิ์ของอนุกรมฟูรีเยสามารถคำนวณหาได้ดังต่อไปนี้ สังเกตว่า cos(nx) เป็นฟังก์ชันคู่ ในขณะที่ f เป็นฟังก์ชันคี่เช่นเดียวกับ sin(nx)



: 
สังเกตว่า a0 และ an มีค่าเท่ากับ 0 เนื่องจาก x และ x cos(nx) เป็นฟังก์ชันคี่ ดังนั้นอนุกรมฟูรีเยของ f(x) = x คือ:

:
สำหรับการประยุกต์ใช้งานอนุกรมฟูรีเย ดู ค่าของฟังก์ชันซีตาของรีมันน์ ที่ s = 2
ภาพเคลื่อนไหวแสดงกราฟต่อเนื่องห้าอันดับจากอนุกรมฟูรีเยที่เป็นคำตอบ

**อ้างอิง**
 oclc=51569246
หมวดหมู่:อนุกรม
เอสเปรสโซ

กาแฟเอสเปรสโซ
เอสเปรสโซ (espresso) คือกาแฟที่มีรสแก่และเข้ม มีวิธีการชงโดยใช้แรงอัดไอน้ำหรือน้ำร้อนผ่านเมล็ดกาแฟคั่วที่บดละเอียด ที่มาของชื่อ เอสเปรสโซ มาจากคำภาษาอิตาลี "espresso" แปลว่า เร่งด่วน
เอสเปรสโซเป็นกาแฟที่นิยมมากที่สุดในแถบประเทศยุโรปตอนใต้ โดยเฉพาะประเทศอิตาลี การสั่งกาแฟหรือ "คัฟแฟะ" (caffè) ในร้านโดยทั่วไปก็คือสั่งเอสเปรสโซ
เอสเปรสโซได้รับการผลิตที่อิตาลี เอสเปรสโซมีต้นกำเนิดที่อิตาลีในช่วงที่อิตาลีล่าเอธิโอเปียเป็นอาณานิคม กาแฟก็นำมาปลูกที่อิตาลีส่วนใหญ่
ด้วยวิธีการชงแบบใช้แรงอัด ทำให้เอสเปรสโซมีรสชาติกาแฟซึ่งเข้มข้นและหนักแน่น ต่างจากกาแฟทั่วไปซึ่งชงแบบผ่านน้ำหยด และเพราะรสชาติเข้มข้นและหนักแน่นอันเป็นเอกลักษณ์นี้เอง ทำให้คอกาแฟดื่มเอสเปรสโซโดยไม่ปรุงด้วยน้ำตาลหรือนม และมักจะเสิร์ฟเป็นช็อต (แก้วแบบจอก) เพื่อให้ปริมาณไม่มากจนเกินไป (ประมาณ 1-2 ออนซ์ หรือ 30-60 มิลลิลิตร แตกต่างตามพฤติกรรมการดื่มของแต่ละประเทศ) การสั่งเอสเปรสโซตามร้านกาแฟทั่วไป มักสั่งตามปริมาณ กล่าวคือ เป็นช็อตเดียวหรือสองช็อต เอสเปรสโซมีความไวสูงในการทำปฏิกิริยากับออกซิเจน เพื่อไม่ให้เสียรสชาติจึงควรดื่มตอนชงเสร็จใหม่ ๆ
ผงกาแฟที่ใช้ ขึ้นอยู่กับแต่ละระบบการชง ระบบการชงแบบแรงดันน้ำหรือแรงอัดจะต้องใช้ผงละเอียด แต่ไม่ถึงกับเป็นแป้ง

**ดูเพิ่ม**
 คัปปุชชีโน- ลาตเท- โมคา- คัฟแฟะอาเมรีคาโน- เอสเปรสโซเย็น
หมวดหมู่:กาแฟ
โกร่งบดยา

โกร่งบดยา
โกร่งบดยา (mortar and pestle, ความหมาย: ครก และ สาก) โกร่งบดยาคือเครื่องมือที่เภสัชกรใช้บดยาและปรุงยาซึ่งประกอบด้วยตัวโกร่ง (mortar) และลูกบด (pestle) โดยทั่วไปโกร่งจะมีลักษณะเหมือนชามคอนข้างหนาปากกว้าง ภายในผิวเรียบมัน ส่วนใหญ่โกร่งบดยาจะทำด้วยกระเบื้องพอร์ซเลน(porcelain) ใช้สำหรับใส่วัสดุที่จะบด ลูกบดมีลักษณะเป็นแท่งใช้สำหรับทุบและบดวัสดุที่ต้องการให้ละเอียดและผสมเข้ากันส่วนมากจะทำด้วยไม้ โกร่งจึงเป็นสัญลักษณ์ของวิชาชีพเภสัชกรรมอยู่ประจำร้านขายยาในเวลาต่อมา


**โกร่งในภูมิภาคต่างๆ**
โดยทั่วไปจะใช้โกร่งในการทำครัวหรือปรุงอาหารซึ่งจะมีความหลากหลายตามภูมิภาคดังนี้

**ประเทศไทยและเอเชียตะวันออกเฉียงใต้**
ในประเทศไทยและเอเชียตะวันออกเฉียงใต้จะใช้โกร่งในการทำครัวโดยเฉพาะการบดพริกหรือชาวบ้านเรียก"ตำน้ำพริก" จะใช้โกร่งที่ทำด้วยหินแกรนิต(Granite) ซึ่งมีการทำกันมากในภาคตะวันออกของไทยโดยเฉพาะที่อ่างศิลาจังหวัดชลบุรี

**ประเทศญี่ปุ่น**
ในประเทศญี่ปุ่นใช้ในการปรุงอาหารเช่นกันถ้ามีขนาดใหญ่จะทำด้วยไม้ (wooden mallets) ใช้สำหรับทำโมจิ โกร่งและลูกบดในขนาดปกติของญี่ปุ่นจะเรียกสุริบะชิ(suribachi) และสุริโกะงิ(surikogi)

**ประเทศแถบอเมริกา**
ในประเทศแถบอเมริกาชนเผ่าพื้นเมืองอเมริกาใช้โกร่งหินในการบดผลโอ๊กและเมล็ดของมัน
หมวดหมู่:อุปกรณ์ห้องปฏิบัติการ
หมวดหมู่:สัญลักษณ์ทางเภสัชกรรม
วิกิพีเดีย:วันนี้ในอดีต/4 ตุลาคม

4 ตุลาคม: วันสัตว์โลก; วันประกาศเอกราชในเลโซโท (พ.ศ. 2509)- พ.ศ. 2373 (ค.ศ. 1830) – รัฐบาลชั่วคราวในบรัสเซลส์ประกาศสถาปนารัฐเอกราชและเป็นกลางเบลเยียมในการกบฏต่อสหราชอาณาจักรเนเธอร์แลนด์- พ.ศ. 2453 (ค.ศ. 1910) – พระเจ้ามานูเอลที่ 2 พระมหากษัตริย์โปรตุเกสพระองค์สุดท้าย ทรงลี้ภัยไปยิบรอลตาร์หลังเกิดการปฏิวัติในกรุงลิสบอน วันรุ่งขึ้น มีการประกาศตั้งสาธารณรัฐโปรตุเกสที่ 1- พ.ศ. 2500 (ค.ศ. 1957) – สหภาพโซเวียตส่งดาวเทียมสปุตนิก 1 (ในภาพ) ด้วยจรวดอาร์-7 จากท่าอวกาศยานบัยโกเงอร์ คาซัคสถาน และกลายเป็นดาวเทียมดวงแรกที่โคจรรอบโลก- พ.ศ. 2501 (ค.ศ. 1958) – เริ่มใช้รัฐธรรมนูญฉบับใหม่ซึ่งสถาปนาสาธารณรัฐฝรั่งเศสที่ 5 ซึ่งเป็นระบอบการเมืองปัจจุบันของประเทศฝรั่งเศส- พ.ศ. 2536 (ค.ศ. 1993) – รถถังระดมยิงทำเนียบขาวในกรุงมอสโก ขณะเกิดการชุมนุมต่อต้านประธานาธิบดีบอริส เยลซินนอกอาคาร ระหว่างวิกฤตการณ์รัฐธรรมนูญรัสเซีย
ดูเพิ่ม: 3 ตุลาคม – 4 ตุลาคม – 5 ตุลาคม
จดหมายเหตุ – รายชื่อบทความวันนี้ในอดีต
พ.ศ. 2373

พุทธศักราช 2373 ตรงกับปีคริสต์ศักราช 1830 เป็นปีปกติสุรทินที่วันแรกเป็นวันศุกร์ ตามปฏิทินเกรกอเรียน

**ผู้นำ**
 พระมหากษัตริย์: พระบาทสมเด็จพระนั่งเกล้าเจ้าอยู่หัว (21 กรกฎาคม พ.ศ. 2367 - 2 เมษายน พ.ศ. 2394)
** กรมพระราชวังบวรสถานมงคล: สมเด็จพระบวรราชเจ้ามหาศักดิพลเสพ
*** เจ้าประเทศราช:
**** เจ้าผู้ครองนครเชียงใหม่: พระยาพุทธวงศ์
**** เจ้าผู้ครองนครลำพูน: พระยาน้อยอินท์
**** เจ้าผู้ครองนครลำปาง: พระยาไชยวงศ์
**** เจ้าผู้ครองนครน่าน: พระยามหายศ- จักรพรรดิจีน: จักรพรรดิเต้ากวัง (3 ตุลาคม พ.ศ. 2363 - 25 กุมภาพันธ์ พ.ศ. 2393)

**เหตุการณ์**
 5 กรกฎาคม - ฝรั่งเศสรุกรานแอลจีเรีย- 4 ตุลาคม - การปฏิวัติเบลเยียม: รัฐบาลชั่วคราวในกรุงบรัสเซลส์ประกาศก่อตั้งรัฐอิสระแห่งเบลเยียม ในความพยายามต่อต้านสหราชอาณาจักรเนเธอร์แลนด์

**วันเกิด**
 ไม่ระบุ - พระครูธรรมานุกูล (ภู จนฺทเกสโร)
บุคคลสำคัญที่ถึงแก่กรรมในปีนี้- 26 มิถุนายน - พระเจ้าจอร์จที่ 4 แห่งสหราชอาณาจักร
สูตรของอ็อยเลอร์

สูตรของอ็อยเลอร์ (Euler's formula) ตั้งชื่อตามเลอ็อนฮาร์ท อ็อยเลอร์ เป็นสูตรคณิตศาสตร์ในสาขาการวิเคราะห์เชิงซ้อน ที่แสดงความสัมพันธ์ระหว่างฟังก์ชันตรีโกณมิติกับฟังก์ชันเลขชี้กำลังเชิงซ้อน สูตรของอ็อยเลอร์กล่าวว่า สำหรับทุกจำนวนจริง x
:
เมื่อ e คือ ฐานของลอการิทึมธรรมชาติ i คือ หน่วยจินตภาพ (imaginary unit) และ cos กับ sin คือฟังก์ชันตรีโกณมิติโคไซน์กับไซน์ตามลำดับ อาร์กิวเมนต์ x มีหน่วยเป็นเรเดียน ฟังก์ชันเลขชี้กำลังเชิงซ้อนนี้บางครั้งก็เรียกว่า cis(x) สูตรนี้ก็ยังคงใช้ได้ถ้า x เป็นจำนวนเชิงซ้อน ด้วยเหตุนี้ผู้แต่งตำราบางคนจึงอ้างถึงสูตรสำหรับจำนวนเชิงซ้อนทั่วไปว่าเป็นสูตรของอ็อยเลอร์ 
ริชาร์ด เฟย์นแมน (Richard Feynman) เอ่ยถึงสูตรของอ็อยเลอร์ว่าเป็น "เพชรพลอยของพวกเรา" และ "สูตรหนึ่งที่โดดเด่นที่สุดจนเกือบน่าตกใจ จากสูตรทั้งหมดของคณิตศาสตร์" 

**อ้างอิง**
หมวดหมู่:การวิเคราะห์เชิงซ้อน
หมวดหมู่:ทฤษฎีบททางคณิตศาสตร์
หมวดหมู่:ตรีโกณมิติ
หมวดหมู่:นักพากย์การ์ตูน

นักพากย์การ์ตูน คือกลุ่มคน ผู้ให้เสียงแก่ตัวการ์ตูนต่างๆ ทั้งใน อนิเมชัน หรือ อิเมจคาแรคเตอร์ดิสค์ (Image Character Disc) ซึ่งทำให้การ์ตูนมีสีสัน และสื่อถึงอารมณ์ของตัวการ์ตูนได้มากขึ้น
หมวดหมู่:นักพากย์
หมวดหมู่:การ์ตูน
RX

Rx ℞ หรือ rx สามารถหมายถึง- Rx หรือ ℞ สัญลักษณ์ของเภสัชกรรรม- ใบสั่งยา (medical prescription,℞ ) เอกสารที่แพทย์เขียนให้เภสัชกรสำหรับการจัดยาดูแลรักษาคนไข้
นอกจากนี้- rx เป็นคำย่อในการรับส่งสัญญาณวิทยุ ย่อมาจาก receive (รีซีฟ)- rx เป็นรหัสย่อในการรับส่งข้อมูลทางเครือข่ายคอมพิวเตอร์ย่อมาจาก receive
กาแฟโมคา

โมคาแบบที่มีเอสเปรสโซอยู่บนช็อกโกแลตร้อน
กาแฟโมคา หรือ กาแฟมอคา (caffè mocha) หรือ โมกัชชีโน (mocaccino) เป็นเครื่องดื่มกาแฟที่คล้ายกับกัฟเฟลลัตเต กล่าวคือ มีเอสเปรสโซ 1/3 ส่วน และนมร้อน 2/3 ส่วน แต่แตกต่างกันที่กาแฟโมคาจะมีส่วนผสมของช็อกโกแลตด้วย โดยมักจะใส่ในรูปน้ำเชื่อมช็อกโกแลต เสิร์ฟได้ทั้งแบบร้อนและแบบเย็นใส่น้ำแข็ง มักมีวิปครีมปิดหน้า
คำว่า "โมคา" ยังหมายถึงกาแฟอะแรบิกาชนิดหนึ่ง ซึ่งปลูกอยู่บริเวณเมืองท่าโมคาในประเทศเยเมน กาแฟโมคามีสีและกลิ่นคล้ายช็อกโกแลต (แม้ว่าจะไม่มีส่วนประกอบของช็อกโกแลตในโมคาเลยก็ตาม) อันเป็นเอกลักษณ์ที่ทำให้กาแฟโมคาเป็นที่รู้จักอย่างแพร่หลาย 

**ดูเพิ่ม**
 กัปปุชชีโน- กัฟเฟลลัตเต- เอสเปรสโซ
หมวดหมู่:กาแฟ
พ.ศ. 2450

พุทธศักราช 2450 (นับแบบใหม่) ตรงกับปีคริสต์ศักราช 1907 เป็นปีปกติสุรทินที่วันแรกเป็นวันอังคาร ตามปฏิทินเกรกอเรียน- ปีมะแม นพศก จุลศักราช 1269 (วันที่ 15 เมษายน เป็นวันเถลิงศก)

**ผู้นำ**
 พระมหากษัตริย์: พระบาทสมเด็จพระจุลจอมเกล้าเจ้าอยู่หัว (1 ตุลาคม พ.ศ. 2411 – 23 ตุลาคม พ.ศ. 2453)
** เจ้าประเทศราช:
*** เจ้าผู้ครองนครเชียงใหม่: เจ้าอินทวโรรสสุริยวงษ์ (28 พฤศจิกายน พ.ศ. 2444 - 5 มกราคม พ.ศ. 2453)
*** เจ้าผู้ครองนครลำพูน: เจ้าอินทยงยศโชติ (3 มกราคม พ.ศ. 2441 - 18 มีนาคม พ.ศ. 2454)
*** เจ้าผู้ครองนครลำปาง: เจ้าบุญวาทย์วงษ์มานิต (3 มกราคม พ.ศ. 2441 - 5 ตุลาคม พ.ศ. 2465)
*** เจ้าผู้ครองนครน่าน: พระเจ้าสุริยพงษ์ผริตเดช (21 กุมภาพันธ์ พ.ศ. 2437 - 5 เมษายน พ.ศ. 2461)

**เหตุการณ์**
 29 กรกฎาคม – คณะลูกเสือ จัดค่ายขึ้นครั้งแรกบนเกาะบราวน์ซี เทศมณฑลดอร์ซิต, อังกฤษ- 29 สิงหาคม – สะพานเกแบ็กในประเทศแคนาดาถล่มระหว่างการก่อสร้าง ทำให้คนงาน 75 คน เสียชีวิต- 26 กันยายน – นิวฟันด์แลนด์และนิวซีแลนด์ กลายเป็นประเทศในเครือจักรภพอังกฤษ- 13 พฤศจิกายน - รัชกาลที่ 5 เสด็จประพาสจังหวัดตราด ในโอกาสที่ได้กลับคืนสู่พระราชอาณาเขตอีกครั้ง- 8 ธันวาคม - สยามส่งพล ต. หม่อมชาติเดชอุดมเป็นตัวแทนไปประชุมลงนามในสนธิสัญญากรุงเฮกเรื่องสงคราม- 4 กุมภาพันธ์ - ตั้งมณฑลเพชรบูรณ์- 6 กุมภาพันธ์ – วันสถาปนากรมทหารม้าที่ 1 รักษาพระองค์

**ไม่ทราบวัน**
 ค้นพบ ธาตุลูทีเชียม

**วันเกิด**
 12 พฤษภาคม - แคทารีน เฮพเบิร์น นักแสดงชาวอเมริกัน (เสียชีวิต พ.ศ. 2546)- 15 พฤษภาคม - โชติ แพร่พันธุ์ (นามปากกา ยาขอบ) นักประพันธ์ (เสียชีวิต 5 เมษายน พ.ศ. 2499)- 7 มิถุนายน - ซิกวาร์ด เบอร์นาดอต (สิ้นพระชนม์ 4 กุมภาพันธ์ พ.ศ. 2545)- 10 มิถุนายน - มนัส จรรยงค์ นักประพันธ์ (ถึงแก่กรรม 7 พฤศจิกายน พ.ศ. 2508)- 13 พฤศจิกายน - โจวันนาแห่งอิตาลี สมเด็จพระราชินีแห่งบัลแกเรีย (สวรรคต 26 กุมภาพันธ์ พ.ศ. 2543)

**วันถึงแก่กรรม**
 23 กันยายน - พระเจ้าราชวรวงศ์เธอ กรมหมื่นจรัสพรปฏิภาณ พระราชโอรสใน พระบาทสมเด็จพระปิ่นเกล้าเจ้าอยู่หัว (ประสูติ พ.ศ. 2399)- 1 ธันวาคม - พระเจ้าบรมวงศ์เธอ กรมหลวงวรเสรฐสุดา พระราชธิดาในพระบาทสมเด็จพระนั่งเกล้าเจ้าอยู่หัว (ประสูติ 17 มิถุนายน พ.ศ. 2371)- 17 ธันวาคม - ลอร์ด เคลวิน นักฟิสิกส์ (เกิด พ.ศ. 2367)- 8 ธันวาคม - สมเด็จพระเจ้าออสการ์ที่ 2 แห่งสวีเดน (ราชสมภพ 21 มกราคม พ.ศ. 2372)

**รางวัล**

**รางวัลโนเบล**
 สาขาเคมี – Eduard Buchner- สาขาวรรณกรรม – รัดยาร์ด คิปลิง- สาขาสันติภาพ – เออร์เนสโต เตโอโดโร โมเนตา, หลุยส์ เรอโนล์- สาขาฟิสิกส์ – อัลเบิร์ต อับราฮาม ไมเคิลสัน- สาขาสรีรวิทยาหรือการแพทย์ – ชาร์ลส์ หลุยส์ อัลฟงซ์ ลาฟรอง
หมวดหมู่:ภาษาโบราณ

หมวดหมู่:ภาษา
หมวดหมู่:ประวัติศาสตร์โบราณ
หมวดหมู่:สมัยโบราณ
หมวดหมู่:ประวัติศาสตร์ทางภาษา
ดี.เอ็น.แองเจิ้ล

ดี.เอ็น.แองเจิ้ล (D・N・ANGEL) เป็นผลงานของ ยูคิรุ สุงิซากิ เคยลงตีพิมพ์ในนิตยสารอะซึกะ (Asuka) รายเดือนของบริษัท คาโดคาวาโชเท็น พับลิชชิง จำกัด ในประเทศญี่ปุ่น 
เริ่มแรก ดี.เอ็น.แองเจิ้ล ถูกสร้างเป็นดราม่าซีดี ในปี พ.ศ. 2543 และต่อมาได้ถูกสร้างเป็นภาพยนตร์การ์ตูน โดยสตูดิโอ XEBEC ออกแพร่ภาพทางสถานีทีวีโตเกียว ของประเทศญี่ปุ่น ในช่วงปี พ.ศ. 2546 มีความยาวทั้งสิ้น 26 ตอน นอกจากนี้ยังได้มีการสร้างเป็นเกมสำหรับเครื่องเพลย์สเตชัน 2 โดยใช้ชื่อเกมว่า "ดี.เอ็น.แองเจิ้ล ~คุเรไน โนะ สึบาสะ~" ด้วย
ในประเทศไทย ดี.เอ็น.แองเจิ้ล ฉบับหนังสือการ์ตูน ได้ลิขสิทธิ์โดย สยามอินเตอร์คอมิกส์ ในเครือ บริษัทสยามอินเตอร์มัลติมิเดีย จำกัด (มหาชน) ปัจจุบันตีพิมพ์ฉบับรวมเล่มถึงเล่มที่ 12 ( 17 ธันวาคม 2552) ส่วนฉบับอะนิเมะ ได้ลิขสิทธิ์โดย บริษัทอามีโก้ มีความยาวทั้งสิ้น 13 แผ่นจบ

**เนื้อเรื่อง**
ไดสุเกะ นิวะ แอบหลงรักฮาราดะ ริสะ แต่พอมารุ้ว่าริสะไม่ได้ชอบตนเองจนทำไห้DNAทำงานและอีกร่างนึงของไดสุเกะก็ปรากฏขึ้นดาร์ค และต้องไปขโมยของต่างๆเพื่อผนึกวิญญาณ  ตอนหลังก้ชอบฮาราดะ  ริคุ  ซึ่งเป็นฝาแฝดกับ ฮาราดะ  ริสะ  

**ตัวละคร**
นิวะ ไดสุเกะ:หนุ่มน้อยผู้ถูกอกหักจากฮาราดะ ริสะ จน DNA ในร่างกายทำงานขึ้นมา เป็นเด็กอ่อนโยนมาก ตอนหลังชอบริคุ
ดาร์ค เมาซี(Dāku Maushī) 
ชายลึกลับที่เป็นอีกร่างหนึ่งของไดสุเกะ เป็นจอมโจร ที่สืบทอดผ่านทางตระกูลนิวะมานานแล้ว ดาร์คเป็นคนเจ้าชู้ แต่คนที่ดาร์ครักหมดใจก็คือ ฮาราดะ  ริกะ  เป็นย่าของฮาราดะ ริสะ/ฮาราดะ ริคุ
ฮาราดะ ริคุ (Harada Riku) 
สาวน้อยที่ดูเหมือนมีใจให้กับไดสุเกะ นิสัยห้าวๆชอบเล่นกีฬา
ฮาราดะ ริสะ (Harada Risa) 
สาวน้อยที่ชอบดาร์คมาก ชอบดูดวงเป็นชีวิตจิตใจ แต่ทำอาหารไม่ได้เรื่องเลย
ฮิวาตาริ ซาโตชิ (Hiwatari Satoshi) 
เด็กหนุ่มตระกูลฮิวาตาริ ที่ความจริงมีเชื่อสายของ ฮิคาริ ชื่อจริงคือ ฮิคาริ ซาโตชิ มีตำแหน่งเป็นถึงผู้กองของกรมตำรวจซึ่งเรียนจบแล้วแต่มาเรียนอยู่ ม.2 มีแครตอยู่ในร่าง เช่นเดียวกับที่ดาร์กอยู่ในร่างไดสุเกะ
แครต(Kuraddo) 
อีกครึ่งหนึ่งของดาร์ค ทำงานให้กับพ่อของซาโตชิ  อาศัยอยู่ในร่างของฮิวาตาริ ซาโตชิ
ตัวอย่างการ์ตูนเรื่องนี้
มหานครเพื่อนออนไลน์  date=2010-09-21 

**รายชื่อตอน**
หมวดหมู่:การ์ตูนญี่ปุ่น
หมวดหมู่:การ์ตูนญี่ปุ่นแนวโชโจะ
หมวดหมู่:หนุ่มน้อยเวทมนตร์
หมวดหมู่:ซีเบก
หมวดหมู่:มังงะของสำนักพิมพ์คาโดกาวะโชเต็ง
ต้มยำ

ต้มยำ เป็นแกงไทยที่มีรสเปรี้ยวเผ็ด ต้มยำเป็นอาหารที่รู้จัก และมีชื่อเสียงไปทั่วโลก คำว่า "ต้มยำ"  มาจากคำภาษาไทย 2 คำ คือ "ต้ม" และ "ยำ" คำว่า "ต้ม" หมายถึง กิริยาเอาของเหลวใส่ภาชนะแล้วทำให้ร้อนให้เดือดหรือสุก ขณะที่ "ยำ" หมายถึงอาหารไทยประเภทที่มีรสเปรี้ยวเผ็ด ดังนั้น "ต้มยำ" คือแกงไทยที่มีความเผ็ดร้อนและเปรี้ยว อันที่จริงคุณลักษณะของต้มยำมาจากความแตกต่างระหว่างความเผ็ดร้อนและความเปรี้ยวและกลิ่นหอมของสมุนไพรในน้ำแกง  ที่สำคัญน้ำแกงนั้นประกอบด้วย น้ำต้มกระดูกและเครื่องปรุงส่วนผสมสดได้แก่ ตะไคร้  ใบมะกรูด ข่า น้ำมะนาว น้ำปลา และพริก
ในประเทศเพื่อนบ้านอย่างมาเลเซียและสิงคโปร์ชื่อต้มยำ ถูกใช้เรียกน้ำแกงประเภทต่าง ๆ ที่เผ็ดร้อน ซึ่งแตกต่างจากน้ำแกงต้มยำของไทยดั้งเดิม ทำให้ผู้คนสับสนจากความแตกต่างนี้

**ประเภท**
ไฟล์:Tom yam kung maenam.jpg|thumb|ต้มยำกุ้งแม่น้ำ
ต้มยำเป็นอาหารพื้นเมืองที่คนไทยคุ้นเคยดี เพราะมีให้รับประทานทุกภาคและเป็นที่นิยมสำหรับชาวต่างชาติด้วย
หนึ่งในเมนูต้มยำที่มีชื่อเสียงระดับโลก คือ ต้มยำกุ้ง ต้มยำเป็นอาหารที่ครบรส คือ เปรี้ยว เค็ม เผ็ด หวานเล็กน้อย 
เครื่องพริกแกงต้มยำสำเร็จรูป ทำจากการบดส่วนประกอบของสมุนไพรเครื่องต้มยำ นำไปผัดในน้ำมันเติมด้วยเครื่องปรุงรสและอื่นที่ช่วยถนอมอาหาร เครื่องพริกแกงต้มยำสำเร็จรูปจะบรรจุขวดหรือบรรจุภัณฑ์เพื่อส่งขายทั่วโลก เครื่องพริกแกงต้มยำสำเร็จรูปจะมีรสชาติต่างจากการปรุงด้วยเครื่องปรุงสมุนไพรสด ทั้งนี้มักจะเติมเนื้อสด เช่น เนื้อไก่ เนื้อวัว เนื้อหมูและกุ้ง เป็นต้น 
- ต้มยำน้ำใส เป็นต้มยำชนิดหนึ่งน้ำแกงมีความใส- ต้มยำน้ำข้น เป็นต้มยำชนิดหนึ่ง พึ่งเป็นที่นิยมในทศวรรษที่ 1980 มักใช้กุ้ง นมข้นและครีมเทียมเป็นส่วนผสมหลัก - ต้มยำกะทิ ต้มยำที่ใช้กะทิเป็นส่วนประกอบหลัก มีลักษณะคล้ายต้มข่าไก่ - ต้มยำกุ้ง เป็นชนิดของต้มยำที่เป็นที่นิยมมากที่สุด โดยเฉพาะกลุ่มนักท่องเที่ยว ใช้กุ้งเป็นส่วนประกอบหลัก คาดกันว่าถือกำเนิดในสมัยรัตนโกสินทร์- ต้มยำปลา เป็นต้มยำน้ำใสที่ใส่เนื้อปลาเข้าไป มักกินพร้อมข้าว เคยเป็นชนิดของต้มยำที่แพร่หลายที่สุด ก่อนที่จะมีการท่องเที่ยวแบบมวลชนในประเทศไทย เคยเป็นที่แพร่หลายเนื่องจากปลาเป็นสิ่งที่หาได้ง่ายตามแม่น้ำ ลำคลองภายในประเทศ ปกติแล้วจะใช้เนื้อปลาที่ต้มแล้วเนื้อไม่ร่วนมาทำ- ต้มยำไก่ เป็นต้มยำชนิดหนึ่ง ใช้ไก่เป็นส่วนผสมหลัก- ต้มยำโป๊ะแตก หรือ ต้มยำทะเล เป็นต้มยำชนิดหนึ่งที่ใช้สัตว์ทะเลมาเป็นส่วนประกอบหลัก เช่น กุ้ง หอย หมึก- ต้มยำมะพร้าวอ่อนน้ำข้น เป็นต้มยำชนิดหนึ่งที่ใส่เนื้อมะพร้าวอ่อน- ต้มยำขาหมู ใช้ขาหมูเป็นส่วนประกอบ ใช้เวลาในการทำนาน เนื่องจากใช้ไฟต่ำในการต้ม
ชาวต่างชาติจะรู้จักต้มยำกุ้งมากกว่าต้มยำชนิดอื่น ๆ โดยต้มยำจะใส่เนื้อสัตว์หรือผัก-สมุนไพรใดก็ได้ - การใส่นม หรือกะทิลงไปนั้น บางทีก็นิยมใส่เพื่อให้รสชาติกลมกล่อมขึ้น มักจะเรียกว่า ต้มยำน้ำข้น- ต้มยำกุ้ง นั้น นิยมใส่มันกุ้งลงไปเพื่อเพิ่มกลิ่นกุ้ง- ต้มยำหัวปลา มักจะไม่นิยมใส่นม- ถ้าเป็นต้มโคล้งจะใส่น้ำมะขามเปียกแทนน้ำมะนาว และจะใส่หอมแดงสดลงไปด้วย

**ส่วนประกอบ == 
ผัก
ต้มยำประกอบด้วยสมุนไพรหลายชนิด ได้แก่ ข่า ตะไคร้ ใบมะกรูด พริก มะนาว หรือ บางเมนู อาจจะมีใบกะเพรา ผักชีฝรั่งและโหระพาร่วมด้วย
นอกจากนี้ยังมี เห็ด ต่าง ๆ รวมทั้ง มะเขือเทศ ผักชี 
เนื้อสัตว์
ต้มยำปรุงจากเนื้อสัตว์ ต่าง ๆ ได้มากมาย ทั้ง หมู ไก่ ปลา กุ้ง หรือเนื้อวัว ฯลฯ
เครื่องปรุงรส
มะนาว น้ำปลา น้ำตาล น้ำพริกเผา

**อ้างอิง**

**แหล่งข้อมูลอื่น**
หมวดหมู่:ซุป
หมวดหมู่:อาหารจากเนื้อวัว
หมวดหมู่:อาหารจากเนื้อหมู
หมวดหมู่:อาหารจากเนื้อไก่
หมวดหมู่:อาหารจากเนื้อปลา
หมวดหมู่:อาหารประจำชาติ
หมวดหมู่:อาหารไทย
หมวดหมู่:อาหารไทยภาคกลาง
วิกิพีเดีย:วันนี้ในอดีต/5 ตุลาคม

5 ตุลาคม: วันสาธารณรัฐในโปรตุเกส (พ.ศ. 2453)- พ.ศ. 2332 (ค.ศ. 1789) – การปฏิวัติฝรั่งเศส: สตรีชาวปารีสและพันธมิตรหลายพันคนเดินขบวน (ในภาพ) ไปพระราชวังที่แวร์ซาย ด้วยไม่พอใจปัญหาขนมปังราคาแพงและขาดแคลน- พ.ศ. 2407 (ค.ศ. 1864) – โกลกาตาในประเทศอินเดียถูกพายุไซโคลนทำลายเกือบสิ้น มีผู้เสียชีวิต 60,000 คน- พ.ศ. 2491 (ค.ศ. 1948) – ก่อตั้งสหภาพนานาชาติเพื่อการอนุรักษ์ธรรมชาติและทรัพยากรธรรมชาติในการประชุม ณ ฟองแตนโบล ประเทศฝรั่งเศส ซึ่งมีจูเลียน ฮักซ์เลย์ ผู้อำนวยการยูเนสโก เป็นผู้สนับสนุน - พ.ศ. 2505 (ค.ศ. 1962) – พยัคฆ์ร้าย 007 ภาพยนตร์ตอนแรกในชุดเจมส์ บอนด์ เข้าฉายเป็นวันแรก- พ.ศ. 2534 (ค.ศ. 1991) – ลินุกซ์ เคอร์เนลเวอร์ชันแรกอย่างเป็นทางการ เวอร์ชัน 0.02 เปิดตัวเป็นวันแรก
ดูเพิ่ม: 4 ตุลาคม – 5 ตุลาคม – 6 ตุลาคม
จดหมายเหตุ – รายชื่อบทความวันนี้ในอดีต
พยัญชนะ

พยัญชนะ (วฺยญฺชน, consonant) ในทางภาษาศาสตร์ หมายถึง เสียงแบบหนึ่งในภาษา ออกเสียงให้แตกต่างได้จากลักษณะของอวัยวะออกเสียงในช่องปาก และลักษณะอื่น ๆ เช่น การพ่นลม หรือเสียงก้อง ไม่ก้อง นอกจากนี้ยังหมายถึงตัวอักษรที่ใช้แทนเสียงพยัญชนะด้วย ขณะที่ผู้ใช้ภาษาทั่วไปมักจะเข้าใจว่า 'พยัญชนะ' คือตัวอักษรแทนเสียงพยัญชนะเพียงอย่างเดียว
จารึกพ่อขุนรามคำแหง

ลักษณะอักษรไทยที่ใช้ในจารึก
จารึกหลักที่ 1 หรือ จารึกพ่อขุนรามคำแหง เป็นศิลาจารึกที่บันทึกเหตุการณ์ประวัติศาสตร์สมัยกรุงสุโขทัย ศิลาจารึกนี้ เจ้าฟ้ามงกุฎฯ (ต่อมาคือพระบาทสมเด็จพระจอมเกล้าเจ้าอยู่หัว) ขณะผนวชอยู่เป็นผู้ทรงค้นพบเมื่อปีมะเส็ง เบญจศก จุลศักราช 1195 ตรงกับวันศุกร์ที่ 17 มกราคม ค.ศ. 1834 หรือ พ.ศ. 2376 ณ เนินปราสาทเมืองเก่าสุโขทัย อำเภอเมืองสุโขทัย จังหวัดสุโขทัย มีลักษณะเป็นหลักสี่เหลี่ยมด้านเท่า ทรงกระโจม สูง 111 เซนติเมตร หนา 35 เซนติเมตร เป็นหินทรายแป้งเนื้อละเอียด มีจารึกทั้งสี่ด้าน ปัจจุบันเก็บอยู่ที่พิพิธภัณฑสถานแห่งชาติ พระนคร กรุงเทพมหานคร 
เนื้อหาของจารึกแบ่งได้เป็นสามตอน ตอนที่หนึ่ง บรรทัดที่ 1 ถึง 18 เป็นการเล่าพระราชประวัติพ่อขุนรามคำแหงมหาราชตั้งแต่ประสูติจนเสวยราชย์ ใช้คำว่า "กู" เป็นหลัก ตอนที่ 2 ไม่ใช้คำว่า "กู" แต่ใช้ว่า "พ่อขุนรามคำแหง" เล่าถึงเหตุการณ์และธรรมเนียมในกรุงสุโขทัย และตอนที่สาม ตั้งแต่ด้านที่ 4 บรรทัดที่ 12 ถึงบรรทัดสุดท้าย มีตัวหนังสือต่างจากตอนที่ 1 และ 2 จึงน่าจะจารึกขึ้นภายหลัง เป็นการสรรเสริญและยอพระเกียรติพ่อขุนรามคำแหง และกล่าวถึงอาณาเขตราชอาณาจักรสุโขทัย
จารึกได้รับการขึ้นทะเบียนเป็นมรดกความทรงจำแห่งโลกเมื่อปี พ.ศ. 2546 โดยยูเนสโกบรรยายว่า "จารึกนี้ นับเป็นมรดกเอกสารชิ้นหลักซึ่งมีความสำคัญระดับโลก เพราะให้ข้อมูลอันทรงค่าว่าด้วยแก่นหลักหลายประการเกี่ยวกับประวัติศาสตร์และวัฒนธรรมโลก ไม่เพียงแต่บันทึกการประดิษฐ์อักษรไทยซึ่งเป็นรากฐานแห่งอักษรที่ผู้คนหกสิบล้านคนใช้อยู่ในประเทศไทยปัจจุบัน การพรรณนาสุโขทัยรัฐไทยสมัยศตวรรษที่ 13 ไว้โดยละเอียดและหาได้ยากนั้นยังสะท้อนถึงคุณค่าสากลที่รัฐทั้งหลายในโลกทุกวันนี้ร่วมยึดถือ"
มีการตั้งคำถามเกี่ยวกับความเชื่อถือได้ของบางส่วนหรือทั้งหมดของศิลาจารึกดังกล่าว พิริยะ ไกรฤกษ์ นักวิชาการที่สถาบันไทยคดีศึกษา ออกความเห็นว่า การใช้สระในศิลาจารึกนี้แนะว่าผู้สร้างได้รับอิทธิพลมาจากระบบพยัญชนะยุโรป เขาสรุปว่าศิลาจารึกนี้ถูกบางคนแต่งขึ้นในรัชกาลที่ 4 หรือไม่นานก่อนหน้านั้น นักวิชาการเห็นต่างกันในประเด็นว่าด้วยความน่าเชื่อถือของศิลาจารึกนี้ ผู้ประพันธ์บางคนอ้างว่ารอยจารึกนั้นเป็นการแต่งขึ้นในคริสต์ศตวรรษที่ 19 ทั้งหมด บ้างอ้างว่า 17 บรรทัดแรกนั้นเป็นจริง บ้างอ้างว่ารอยจารึกนั้นพระยาลือไทยทรงแต่งขึ้น นักวิชาการไทยส่วนใหญ่ยังยึดถือความน่าเชื่อถือของศิลาจารึกนี้ รอยจารึกดังกล่าวและภาพลักษณ์ของสังคมสุโขทัยในจินตนาการยังเป็นหัวใจของชาตินิยมไทย และไมเคิล ไรท์ นักวิชาการชาวอังกฤษ เสนอแนะว่าศิลาจารึกดังกล่าวอาจถูกปลอมขึ้น
ส่วนจิราภรณ์ อรัณยะนาค เขียนบทความแสดงทัศนะว่า ศิลาจารึกหลักที่ 1 ได้ผ่านกระบวนการสึกกร่อนผุสลายมาเป็นเวลานานหลายร้อยปี ใกล้เคียงกับศิลาจารึกหลักที่ 3 หลักที่ 45 และหลักที่กล่าวถึงชีผ้าขาวเพสสันดร ไม่ได้ทำขึ้นในสมัยรัชกาลที่ 4

**อ้างอิง**

**แหล่งข้อมูลอื่น**
  บทความศิลาจารึก เว็บจังหวัดสุโขทัย date=26 June 2009 - จารึกในประเทศไทย ศูนย์มานุษวิทยาสิรินธรฯ
หมวดหมู่:อาณาจักรสุโขทัย
หมวดหมู่:ภาษาไทย
หมวดหมู่:จารึกในประเทศไทย
หมวดหมู่:สมบัติประจำชาติไทย
หมวดหมู่:ความทรงจำแห่งโลกจากประเทศไทย
หมวดหมู่:พ่อขุนรามคำแหงมหาราช
หมวดหมู่:งานสะสมของพิพิธภัณฑสถานแห่งชาติ พระนคร
หมวดหมู่:ประวัติศาสตร์นิพนธ์ของประเทศไทย
หมวดหมู่:ข้อโต้เถียงในประเทศไทย
พ่อขุนรามคำแหง
อ

อ เป็นอักษรไทย จำพวกพยัญชนะ อยู่ในลำดับ ที่ 43 ถัดจาก ฬ และก่อนถึง ฮ มักจะเรียกกันว่า อ อ่าง ในการจัดหมู่อักษร นับเป็นอักษรกลาง ในไตรยางศ์ ผันได้ครบ 5 เสียง และเติม วรรณยุกต์ได้ทั้ง 4 รูป
ในภาษาไทยกลางทุกถิ่น อักษร อ เป็นพยัญชนะต้น ให้เสียง /ʔ/ แต่ไม่ใช้เป็นพยัญชนะสะกด โดยทั่วไปมักจัดให้ อ เป็นเสียงนำสระ
รูปสระ ตัวออ (อ) ยังสามารถใช้เป็นสระ ออ เมื่ออยู่หลังพยัญชนะต้น ใช้ถัดจากสระ อือ เมื่อไม่มีพยัญชนะสะกด เช่น ถือ และใช้ประสมสระ เอือะ เอือ เออะ และ เออ

**การประสมรูป**

**พยัญชนะต้น**
เมื่อเป็นพยัญชนะต้น “อ” จะถูกใช้เป็นทุ่นเกาะสำหรับสระ เช่น อาหาร, อีก อุ่น ฯลฯ ในทางภาษาศาสตร์ ถือว่า อ เป็นพยัญชนะ ที่ประสมด้วย สระ (ในที่นี้ คือ สระอา และสระอี ตามลำดับ)
ในตำแหน่งพยัญชนะต้น เสียง อ ที่เป็นพยัญชนะหยุด อาจหายไป เหลือแต่เสียงสระ ก็ได้ นั่นคือ /ʔaː.haːn/  /aː.haːn/ ซึ่งในตัวอย่างที่ยกมาจะสังเกตได้ยาก แต่จะฟังได้ชัดเจน เมื่อมีพยางค์อื่นนำหน้าเสียง อ เช่น “คุณอา” (/khun.ʔaː/ ไม่ใช่ /khunaː/) เสียงพยัญชนะ “น” ของพยางค์หน้า ไม่ถูกกลมกลืนเสียง (assimilate) ด้วยสระอา ในพยางค์หลัง เพราะมีเสียง “อ” คั่นอยู่ แต่ในภาษาอื่น อาจกลืนเสียงเป็น "คุณนา" ได้ เช่น ในคำว่า บางปะอิน เมื่อเขียนด้วยอักษรโรมันจึงมักจะมีขีดแยกคำ Bang Pa-in เพื่อไม่ให้เสียง อะ กับ อิ กลมกลืนเป็นสระประสมตามลักษณะการประสมคำในภาษาอื่นที่เขียนด้วยอักษรโรมัน

**ตัวสะกด**
เมื่อเป็นพยัญชนะตัวสะกด จะไม่ปรากฏรูป อ ให้เห็น แต่สังเกตได้จากพยางค์ที่ประสมด้วยสระเสียงสั้น ไม่มีรูปพยัญชนะตัวสะกด เช่น กะ จะ ปะ บิ เกาะ จุ เมื่อต้องทับศัพท์เสียงเหล่านี้ด้วยอักษรแบบอื่น ที่ไม่มีเสียง “อ” จึงมักจะใช้เสียง ห (ซึ่งมีคุณลักษณะของเสียงที่ใกล้เคียงกัน) ปิดท้ายแทน เช่น เมื่อเขียนด้วยอักษรโรมัน kah, pah
อย่างไรก็ตาม ในคำที่มีหลายพยางค์ เสียง “อ” ที่เป็นพยัญชนะตัวสะกด อาจหายไป เมื่อพยางค์นั้นไม่เน้น เช่น
กุมารี อาจออกเสียงเป็น /kuʔ.maː.riː/ หรือ /ku.maː.riː/,
อารยธรรม อาจปรากฏเสียง อ สะกด ที่ ยะ แต่ไม่ปรากฏที่ ระ เพราะคำนี้เมื่อออกเสียงมักจะเน้นเสียงที่ ยะ ขณะที่ ระ นั้นออกเสียงเบากว่า ส่วนคำว่า พลังงาน เสียง “พะ” เบาจนเป็นเสียงสามัญ (ไม่ใช่เสียงตรี อย่างรูปปรากฏ) มักจะไม่ออกเสียง “อ” ที่เป็นตัวสะกด
สำหรับในตำแหน่ง อ ท้ายคำ มักจะปรากฏเสียงหยุดชัดเจน เช่น สาธุ, กุฏิ, ธรรมะ, กะปิ, กระทะ, ชนะ
เสียง อ นี้นับเป็นเสียงพิเศษ ที่พบได้ในบางภาษาเท่านั้น เช่น ภาษามัลดีฟส์ (อักษรทานะ) เมื่อเทียบเสียงกับภาษาอื่น มักจะเทียบเป็นเสียงสระบ้าง เสียง /ห/ บ้าง ซึ่งมีความใกล้เคียง แต่ไม่ตรงกันเสียทีเดียว
หมวดหมู่:อักษรไทย
ฦๅ

ฦๅ หรือ ตัวลือ สามารถใช้เป็นสระลอย ไม่มีพยัญชนะสะกด ในพจนานุกรมไทย ให้ลำดับไว้หลัง ล, ฦ และก่อนหน้า ว อักษรนี้มีที่มาจากภาษาสันสกฤต ॡ/ॣ เสียงอ่านดั้งเดิมคือ "ลฺรี"
เดิมตำราหลักภาษาไทยมักกำหนดให้ "ฦ" และ "ฦๅ" เป็นสระ ตามหลักอักขรวิธีในภาษาสันสกฤต แต่การใช้ "ฦๅ" ในภาษาไทยนั้น ใช้เป็นคำ ๆ หาได้ใช้อย่างสระเพื่อประสมกับพยัญชนะอย่างในสันสกฤตไม่ ดังนั้นในตำราภาษาไทยรุ่นใหม่ จึงไม่จัด ฦๅ เป็นสระ ส่วนทางภาษาศาสตร์นั้น ถือว่า ฦๅ เป็นพยางค์ที่สมบูรณ์ ประกอบด้วย พยัญชนะ (ล) และสระ (อือ) จึงไม่ใช่เป็นสระหรือพยัญชนะ แต่โดยทั่วไป ในแผนผังอักษรไทย ก็ยังจำแนกไว้ตามแบบเดิม
ถึงแม้ภาษาสันสกฤตจะถือว่า ฦๅ (และ ฦ) เป็นสระตัวหนึ่ง ใช้ประสมกับพยัญชนะอื่นได้ แต่ก็ปรากฏอยู่น้อยคำ เช่น  "ฦๅ" หมายถึง พระฦๅ เป็นมารดาของเหล่าทานพ, ชายาของไทตย เป็นต้น แต่ในคำศัพท์ภาษาไทย เท่าที่ปรากฏในพจนานุกรม เสียง ฦๅ มีใช้กับคำไทยโบราณเท่านั้น ซึ่งมีจำนวนน้อยคำ ใช้ในหนังสือเก่า คำต่าง ๆ ที่เคยใช้ ฦๅ ได้เปลี่ยนไปใช้ ฤ, ฤๅ หรือ "ลือ" แทน เช่น- เลื่องฦๅ → เลื่องลือ- ฦๅชา → ฤชา, ลือชา- ฦๅสาย → ฤๅสาย, ลือสาย
ปัจจุบันยังสามารถพบเห็น ฦๅ ได้กับชื่อเฉพาะบางชื่อเช่น ฦๅไชย (ลือไชย) ฦๅชัย (ลือชัย) ฦๅนาม (ลือนาม) ฦๅกำลัง (ลือกำลัง) (นามสกุล)
หมวดหมู่:อักษรไทย
กระดานดำ

กระดานดำที่เขียนด้วยชอล์กหลากสี
ชอล์กกระดานดำสีต่างๆ
กระดานดำ เป็นอุปกรณ์ในการเขียนที่สามารถใช้ซ้ำได้ โดยสามารถเขียนอักษรหรือวาดภาพได้โดยใช้ชอล์ก หรืออุปกรณ์อื่นๆ ที่สามารถเขียนแล้วลบได้ กระดานดำในสมัยก่อนทำจากแผ่นหินสีดำหรือสีเทาเข้มที่เรียบและบางเรียกว่า กระดานชนวน
โดยมีความหมายตามพจนานุกรม ได้ความว่า กระดานขนาดใหญ่ทาสีเข้มเช่น สีดำ สีเขียว สำหรับเขียนอักษรขนาดใหญ่เพื่อให้เห็นได้ชัดเจน มักใช้ในโรงเรียน

**ลักษณะ**
กระดานดำในปัจจุบันมักทำจากเป็นไม้กระดาน ทาด้วยรองพื้นที่เคลื่อบผิว 3- 4รองเพื่อรองรับสีพื้นเข้ม โดยในอดีต ใช้สีดำปัจจุบันนำสีเขียวเข้มมาใช้ เพื่อเพิ่มความรู้สึกให้สบายสายตาตาที่สุด นอกจากนี้อาจทำเป็นกระดานดำสองชั้น สามารถเลื่อนเปิดปิดได้ด้วยบานเลื่อน ทำให้มีพื้นที่เขียนมากขึ้น รวมทั้งยังเก็บข้อความที่เขียนไว้ก่อนได้ด้วย
โดยทั่วไปแล้ว กระดานดำจะใช้ในการเรียนการสอน การลบกระดานดำสามารถทำได้โดยใช้ผ้าเปียกถู หรือใช้แปรงลบกระดานซึ่งทำจากไม้ติดกับผ้าสักหลาด การเขียนข้อความขณะกระดานดำเปียกจะทำให้ลบยาก

**อุปกรณ์ที่ใช้ประกอบกัน**
แท่งชอล์ก ถูกออกแบบมาเพื่อให้ใช้กับกระดานดำ มีสีขาวตามความนิยมเพราะตัดกับสีดำมากที่สุด
ปัจจุบันมีการพัฒนาเติมสีเพื่อการเขียนให้มีสีสัต่างๆ
โดยชอล์กนั้นไม่ได้ทำมาจากหินชอล์ก แต่ทำมาจากยิปซัมและแป้งเพื่อทำให้สามารถติดอยู่บนพื้นกระดานได้

**ข้อเสียของการใช้งาน**
การเขียนและการลบกระดานทำให้มีฝุ่นชอล์กฟุ้งกระจาย ขึ้นอยู่กับคุณภาพของชอล์ก ทำให้เกิดปัญหากับผู้ใช้
โดยเฉพาะผุ้ที่เป็นโรคภูมิแพ้ อาจทำให้เกิดปัญหากับระบบทางเดินหายใจ

**ข้อดีของการใช้งาน**
เนื่องด้วยกระดานดำและชอล์กมีราคาถูกกว่าอุปกรณ์ชนิดอื่นที่มีลักษณะเดียวกันมีราคาแพงกว่าและมีข้อเสียที่แตกต่างกัน
โดยต่อมามีการพัฒนาเป็นกระดานขาว (ไวท์บอร์ด) โดยใช้ปากกาเคมีที่ไม่ทำให้เกิดฝุ่น แต่มีไอระเหยของนำหมึกแทน
หมวดหมู่:อุปกรณ์สำนักงาน
หมวดหมู่:อุปกรณ์ในโรงเรียน
หมวดหมู่:การศึกษา
พ.ศ. 2454

พุทธศักราช 2454 (นับแบบใหม่) ตรงกับปีคริสต์ศักราช 1911 เป็นปีปกติสุรทินที่วันแรกเป็นวันอาทิตย์ ตามปฏิทินเกรกอเรียน- ปีกุน ตรีศก จุลศักราช 1273 (วันที่ 15 เมษายน เป็นวันเถลิงศก)

**ผู้นำ**
 พระมหากษัตริย์: พระบาทสมเด็จพระมงกุฎเกล้าเจ้าอยู่หัว (23 ตุลาคม พ.ศ. 2453 – 26 พฤศจิกายน พ.ศ. 2468)
** เจ้าประเทศราช:
*** เจ้าผู้ครองนครลำปาง: เจ้าบุญวาทย์วงษ์มานิต (3 มกราคม พ.ศ. 2441 - 5 ตุลาคม พ.ศ. 2465)
*** เจ้าผู้ครองนครน่าน: พระเจ้าสุริยพงษ์ผริตเดช (21 กุมภาพันธ์ พ.ศ. 2437 - 5 เมษายน พ.ศ. 2461)

**เหตุการณ์**
 8 มีนาคม – การเฉลิมฉลองวันสตรีสากล จัดขึ้นเป็นครั้งแรก - 25 มีนาคม - เกิดเหตุเพลิงไหม้โรงงานไทรแองเกิลเชิร์ตเวสต์ในนครนิวยอร์ก ทำให้คนงานทอผ้าเสียชีวิตกว่า 140 คน เนื่องจากไม่สามารถหนีออกมาได้เพราะผู้จัดการล็อกประตูไปยังปล่องบันไดและทางออก - 27 มีนาคม - สถาปนากรมศิลปากร- 1 พฤษภาคม - พระบาทสมเด็จพระมงกุฎเกล้าเจ้าอยู่หัว มีพระบรมราชโองการโปรดเกล้าฯ ให้สถาปนา กองเสือป่า- 30 พฤษภาคม – การแข่งรถอินดีแอนาพอลิส 500 จัดขึ้นเป็นครั้งแรกที่สนามแข่งรถอินดีแอนาพอลิสมอเตอร์สปีดเวย์ ในเมืองสปีดเวย์ รัฐอินดีแอนา สหรัฐอเมริกา- 15 มิถุนายน – ไอบีเอ็ม จดทะเบียนเป็นบริษัทในรัฐนิวยอร์ก- 1 กรกฎาคม  - พระบาทสมเด็จพระมงกุฎเกล้าเจ้าอยู่หัว​ พระราชทานกำเนิดลูกเสือไทย โดยทรงตั้งกองลูกเสือกองแรกขึ้นที่โรงเรียนมหาดเล็กหลวง- 20 กรกฎาคม – ดาวหางฮัลเลย์ โคจรเข้าใกล้ดวงอาทิตย์มากที่สุด และในปีพ.ศ. 2529  ดาวหางฮัลเลย์ จะกลับมาโคจรใกล้ดวงอาทิตย์อีกครั้ง- 24 กรกฎาคม – ฮิแรม บิงแฮม นักสำรวจชาวอเมริกัน ค้นพบมาชูปิกชูบนเทือกเขาแอนดีสในประเทศเปรู- 22 สิงหาคม – ภาพวาด โมนาลิซา ถูกโจรกรรมไปจากพิพิธภัณฑ์ในกรุงปารีส ประเทศฝรั่งเศส- 29 พฤศจิกายน ถึงวันที่ 10 ธันวาคม - งานพระราชพิธีบรมราชาภิเษกสมโภช และมีการต้อนรับพระราชอาคันตุกะครั้งแรกในรัชกาลที่ 6- 14 ธันวาคม - โรอัลด์ อะมุนด์เซน เดินทางถึงขั้วโลกใต้เป็นคนแรก

**วันเกิด**
 6 กุมภาพันธ์ - โรนัลด์ เรแกน ประธานาธิบดีคนที่ 40 ของสหรัฐอเมริกา (ถึงแก่กรรม 5 มิถุนายน พ.ศ. 2547)- 26 กุมภาพันธ์ - กัณหา เคียงศิริ (ก. สุรางคนางค์) นักประพันธ์หญิง (ถึงแก่กรรม 23 มิถุนายน พ.ศ. 2542)- 20 เมษายน - หม่อมราชวงศ์คึกฤทธิ์ ปราโมช นายกรัฐมนตรีไทยคนที่ 13/นักประพันธ์ (ถึงแก่อสัญกรรม 9 ตุลาคม พ.ศ. 2538)- 13 มิถุนายน - หลุยส์ อัลวาเรซ นักฟิสิกส์ชาวอเมริกัน (เสียชีวิต พ.ศ. 2531)- 29 มิถุนายน - เจ้าชายแบร์นฮาร์ดแห่งลิพเพอ-บีสเตอร์เฟลด์ พระราชสวามีใน สมเด็จพระราชินีนาถยูเลียนาแห่งเนเธอร์แลนด์ และเป็นพระราชบิดาในสมเด็จพระราชินีนาถเบียทริกซ์แห่งเนเธอร์แลนด์ เจ้าหญิงไอรีนแห่งเนเธอร์แลนด์ เจ้าหญิงมาร์เกรียตแห่งเนเธอร์แลนด์ เจ้าหญิงคริสตินาแห่งเนเธอร์แลนด์- 5 กรกฎาคม - ฌอร์ฌ ปงปีดู นักการเมืองชาวฝรั่งเศส (ถึงแก่กรรม 2 เมษายน พ.ศ. 2517)- 11 สิงหาคม - จอมพล ถนอม กิตติขจร นายกรัฐมนตรีไทยคนที่ 10 (ถึงแก่กรรม 16 มิถุนายน พ.ศ. 2547)- 29 กันยายน - ศกุนตลา ปัทมะศังข์ (สิ้นชีพิตักษัย 28 กรกฎาคม พ.ศ. 2524)- 13 ธันวาคม - หม่อมหลวงบุญเหลือ เทพยสุวรรณ (ถึงแก่กรรม 7 มิถุนายน พ.ศ. 2525)

**วันถึงแก่กรรม**
 18 มีนาคม - เจ้าอินทยงยศโชติ

**รางวัล**

**รางวัลโนเบล**
 สาขาเคมี – มารี กูรี- สาขาวรรณกรรม – โมริซ โปลิดอร์ มารี แบร์นฮาร์ด แมเตอร์ลิงก์- สาขาสันติภาพ – Tobias Michael Carel Asser, Alfred Hermann Fried- สาขาฟิสิกส์ – วิลเฮล์ม วีน- สาขาสรีรวิทยาหรือการแพทย์ – อัลล์วาร์ กูลล์สตรานด์
ทฤษฎีบทค่ามัชฌิม

ไฟล์:Mvt2.png|frame|right|ฟังก์ชันต่อเนื่องบนช่วง a, b และหาอนุพันธ์ได้บนช่วง (a, b) จะมี c ที่อยู่ในช่วง (a, b) ซึ่งเส้นที่เชื่อมระหว่างจุดปลายของช่วง a, b จะขนานกับเส้นสัมผัสจุด c
ทฤษฎีบทค่ามัชฌิม หรือ ทฤษฎีบทค่าเฉลี่ย (mean value theorem) เป็นทฤษฎีบทในแคลคูลัสและการวิเคราะห์เชิงจริง ซึ่งกล่าวว่า สำหรับส่วนของเส้นโค้งใด ๆ ที่กำหนดให้ จะมีจุดหนึ่งจุดอยู่บนส่วนของเส้นโค้ง ที่เส้นสัมผัส ณ จุดนั้นจะขนานกับเส้นเชื่อมจุดปลายทั้งสองข้างของเส้นโค้ง
ทฤษฎีบทค่ามัชฌิมเป็นรูปนัยทั่วไปของทฤษฎีบทของโรลล์

**เนื้อหาของทฤษฎีบท**

**ทฤษฎีบทค่ามัชฌิมของโคชี**
รูปแบบด้านล่างเป็นนัยทั่วไปหนึ่งของทฤษฎีบทค่ามัชฌิม ซึ่งรู้จักกันในชื่อ ทฤษฎีบทค่ามัชฌิมของโคชี (Cauchy's mean value theorem) หรือ ทฤษฎีบทค่ามัชฌิมแบบขยาย (extended mean value theorem)

**อ้างอิง**
หมวดหมู่:แคลคูลัส
หมวดหมู่:ทฤษฎีบททางคณิตศาสตร์
หมวดหมู่:การวิเคราะห์เชิงจริง
โอลิมปิกวิชาการ

โอลิมปิกวิชาการ (International Science Olympiads) เป็นกลุ่มของการแข่งขันระดับนานาชาติในสาขาต่างๆ ทางวิทยาศาสตร์ ผู้เข้าร่วมแข่งขันได้รับการคัดเลือกจากนักเรียนมัธยมปลายที่ผ่านการคัดเลือกระดับชาติ 4-6 คนในแต่ละประเทศ ผ่านกระบวนการแข่งขันโอลิมปิกวิชาการในระดับประเทศ ณ ปัจจุบันมีทั้งหมด 12 เวที แบ่งออกได้เป็น 2 รุ่น ได้แก่ รุ่นมัธยมศึกษาตอนต้น และรุ่นมัธยมศึกษาตอนปลาย
โอลิมปิกวิชาการทั่วไป มีทั้งหมด 14 สาขา ดังนี้

**โอลิมปิกวิชาการในประเทศไทย**
สถาบันส่งเสริมการสอนวิทยาศาสตร์และเทคโนโลยีเป็นหน่วยงานที่ดูแลการคัดเลือกและจัดส่งผู้แทนประเทศไทยเข้าแข่งขันฟิสิกส์โอลิมปิก เคมีโอลิมปิก ชีววิทยาโอลิมปิก คณิตศาสตร์โอลิมปิก และคอมพิวเตอร์โอลิมปิก ส่วนมูลนิธิ สอวน.จะคัดเลือกผู้แทนประเทศไทยเข้าแข่งขันในสาขาวิชาวิทยาศาสตร์โอลิมปิก ระดับมัธยมศึกษาตอนต้น ดาราศาสตร์โอลิมปิก ฟิสิกส์ดาราศาสตร์และดาราศาสตร์โอลิมปิก ภูมิศาสตร์โอลิมปิก โลกและอวกาศโอลิมปิก และภาษาศาสตร์โอลิมปิก ซึ่งต้องผ่านการสอบคัดเลือกหลายรอบ ร่วมถึงต้องเข้าค่ายอบรมเข้มตามที่แต่ละหน่วยงานกำหนดไว้

**แหล่งข้อมูลอื่น**
  สถาบันส่งเสริมการสอนวิทยาศาสตร์และเทคโนโลยี-  มูลนิธิ สอวน.
IRC

IRC อาจหมายถึง- ไออาร์ซี รูปแบบในการพูดคุยบนอินเทอร์เน็ต-  International reply coupon เป็นบัตรที่สามารถใช้แลกเป็นแสตมป์ค่าจดหมายไปต่างประเทศหนักไม่เกิน 20 กรัม
การใช้ลิขสิทธิ์ของผู้อื่นโดยชอบ

ศาลสหรัฐภาค 9 วินิจฉัยว่า การใช้รูปขนาดย่อในเสิร์ชเอนจินถือเป็นการใช้ลิขสิทธิ์ของผู้อื่นโดยชอบ
การใช้ลิขสิทธิ์ของผู้อื่นโดยชอบ, การใช้งานโดยชอบธรรม หรือ การใช้อย่างเป็นธรรม (fair use) เป็นส่วนหนึ่งของกฎหมายลิขสิทธิ์สหรัฐ ที่อนุญาตให้ใช้งานที่มีลิขสิทธิ์โดยไม่ต้องขออนุญาตผู้ทรงลิขสิทธิ์เสียก่อน ซึ่งกฎหมายเจตนาสร้างสมดุลระหว่างประโยชน์ของผู้ทรงลิขสิทธิ์กับประโยชน์สาธารณะในการจำหน่ายในวงกว้างและการใช้งานสร้างสรรค์ ให้ไม่ถูกดำเนินคดีในข้อหาละเมิดลิขสิทธิ์ ส่วน "การปฏิบัติที่เป็นธรรม" (fair dealing) เป็นหลักทำนองเดียวกันในกฎหมายบริติช
การใช้ลิขสิทธิ์ของผู้อื่นโดยชอบ เป็นหลักการที่อนุญาตให้ใช้เนื้อหาที่มีลิขสิทธิ์โดยไม่ต้องขออนุญาตเจ้าของลิขสิทธิ์ ตัวอย่างการใช้งาน เช่น ใช้ในการวิจารณ์ เสิร์ชเอนจิน การล้อเลียน การรายงานข่าว งานวิจัย การเรียนการสอน การเก็บงานเอกสาร เป็นต้น
การใช้ลิขสิทธิ์ของผู้อื่นโดยชอบ ประกอบด้วย การใช้โลโก้หรือสัญลักษณ์ทางการค้า หรือการนำภาพส่วนใดส่วนหนึ่งของภาพยนตร์ หรือปกหนังสือไปใช้งานในความละเอียดต่ำหรือมีขนาดเล็ก โดยไม่ทำให้ก่อให้เกิดความเสียหายของสินค้า หรือทำให้สินค้านั้นขาดรายได้

**อ้างอิง**
หมวดหมู่:กฎหมายทรัพย์สินทางปัญญา
หมวดหมู่:กฎหมายลิขสิทธิ์

หมวดหมู่:สิทธิ์ดิจิทัล
หมวดหมู่:Equitable defenses
หมวดหมู่:Legal doctrines and principles
เกลาดีโอส ปโตเลไมโอส

ดูชื่อหรือความหมายอื่น ๆ ได้ที่ ทอเลมี (ชื่อ)
เกลาดีโอส ปโตเลไมโอส (Κλαύδιος Πτολεμαῖος;, ) หรือเป็นที่รู้จักในชื่อภาษาอังกฤษว่า ทอเลมี (Ptolemy) เป็นนักภูมิศาสตร์ นักดาราศาสตร์ และนักโหราศาสตร์ชาวโรมันเชื้อสายกรีกโบราณ คาดว่ามีชีวิตและทำงานอยู่ในเมืองอเล็กซานเดรีย จักรวรรดิโรมัน
เขาเป็นผู้แต่งตำราที่สำคัญหลายเล่ม ที่ถือว่าเป็นคัมภีร์ทางวิชาการ ในจำนวนนี้ มีสองเล่มที่ได้ใช้สืบต่อไปในวิทยาการของอาหรับและยุโรป เล่มแรกคือคัมภีร์ดาราศาสตร์ในชื่อว่า The Mathematical Compilation (Μαθηματική Σύνταξις ซึ่งภายหลังถูกเปลี่ยนชื่อเป็น The Greatest Compilation (Η Μεγάλη Σύνταξις ชาวอาหรับได้แปลหนังสือเล่มนี้ และให้ชื่อใหม่เป็นภาษาอาหรับว่า "al-majisti" ซึ่งภายหลังจากนั้นถูกแปลเป็นภาษาละตินว่า อัลมาเกสต์ (Almagest)
อัลมาเกสต์เป็นหนังสือเกี่ยวกับเรื่องการเคลื่อนที่ของดาวเคราะห์ ด้วยหลักการทางคณิตศาสตร์ว่า: โลกมีลักษณะเป็นทรงกลม เป็นศูนย์กลางของจักรวาล (แนวคิดโลกเป็นศูนย์กลาง) และหยุดนิ่งไม่มีการเคลื่อนไหว; โดยทฤษฎีนี้ได้รับการยอมรับอยู่ยาวนานถึง 1,400 กว่าปี จนกระทั่งถึงสมัยของ นิโคเลาส์ โคเปอร์นิคัส
ตำราอีกเล่มหนึ่งคือ "ภูมิศาสตร์" ซึ่งเกี่ยวกับความรู้ด้านภูมิศาสตร์ในโลกยุคกรีก-โรมัน อย่างละเอียด

**อ้างอิง**
หมวดหมู่:ทอเลมี
หมวดหมู่:นักคณิตศาสตร์ชาวกรีกโบราณ
หมวดหมู่:นักคณิตศาสตร์ชาวอียิปต์
หมวดหมู่:นักวิทยาศาสตร์ชาวกรีก
หมวดหมู่:นักดาราศาสตร์ชาวกรีกโบราณ
หมวดหมู่:นักดาราศาสตร์ชาวอียิปต์
หมวดหมู่:นักทฤษฎีดนตรีชาวกรีกโบราณ
หมวดหมู่:นักภูมิศาสตร์ชาวกรีกโบราณ
หมวดหมู่:นักโหราศาสตร์ชาวกรีกโบราณ
หมวดหมู่:บุคคลที่เกิดในปี พ.ศ. 643
หมวดหมู่:บุคคลที่เสียชีวิตในปี พ.ศ. 713
มีเดียวิกิ:Licenses

* subst:ไม่ทราบขณะอัปโหลด|ไม่ทราบสัญญาอนุญาตของภาพนี้- การใช้ลิขสิทธิ์ของผู้อื่นโดยชอบ / ภาพที่สงวนลิขสิทธิ์:
** โลโก้|โลโก้ เครื่องหมายการค้า ธง และตราสัญลักษณ์ (ใช้ลิขสิทธิ์ของผู้อื่นโดยชอบ)
** ภาพจากหนังสือ|ปกหนังสือ และภาพจากหนังสือ (ใช้ลิขสิทธิ์ของผู้อื่นโดยชอบ)
** ภาพจากข่าว|ภาพข่าวจากหนังสือพิมพ์ หรือเว็บไซต์ข่าว (ใช้ลิขสิทธิ์ของผู้อื่นโดยชอบ)
** ปกซีดี|ภาพปกซีดี ปกเทป ปกแผ่นเสียง ดีวีดี (ใช้ลิขสิทธิ์ของผู้อื่นโดยชอบ)
** ปกเกมไม่เสรี|ภาพปกเกม (ใช้ลิขสิทธิ์ของผู้อื่นโดยชอบ)
** โปสเตอร์|โปสเตอร์ (ใช้ลิขสิทธิ์ของผู้อื่นโดยชอบ)
** ภาพการ์ตูน|ภาพจากการ์ตูน (ใช้ลิขสิทธิ์ของผู้อื่นโดยชอบ)
** ภาพจากเกม|ภาพจากเกม (ใช้ลิขสิทธิ์ของผู้อื่นโดยชอบ)
** ภาพจากคอม|ภาพจากซอฟต์แวร์ และระบบปฏิบัติการ (ใช้ลิขสิทธิ์ของผู้อื่นโดยชอบ)
** ภาพจากโทรทัศน์|ภาพจากรายการโทรทัศน์ (ใช้ลิขสิทธิ์ของผู้อื่นโดยชอบ)
** ภาพซอฟต์แวร์|ภาพจับหน้าจอซอฟต์แวร์หรือเว็บไซต์ (ใช้ลิขสิทธิ์ของผู้อื่นโดยชอบ)
** ภาพจากภาพยนตร์|ภาพจากภาพยนตร์ ภาพเบื้องหลัง ภาพใบปิดภาพยนตร์ สื่อโฆษณาภาพยนตร์ (ใช้ลิขสิทธิ์ของผู้อื่นโดยชอบ)
** ภาพจากมิวสิกวิดีโอ|ภาพจากมิวสิกวิดีโอ หรือวิดีโอเพื่อประชาสัมพันธ์สำหรับศิลปินดนตรี (ใช้ลิขสิทธิ์ของผู้อื่นโดยชอบ)
** ภาพตัวละคร|ภาพตัวละครเกมหรือการ์ตูน (ใช้ลิขสิทธิ์ของผู้อื่นโดยชอบ)
** ภาพโฆษณา|ภาพที่มาจากการโฆษณา (ใช้ลิขสิทธิ์ของผู้อื่นโดยชอบ)
** ภาพแสตมป์ไทย|ภาพแสตมป์ไทย (ใช้ลิขสิทธิ์ของผู้อื่นโดยชอบ)
** ชอบธรรม|การใช้ลิขสิทธิ์ของผู้อื่นโดยชอบ ที่ไม่ได้เข้าข่ายตัวเลือกก่อนหน้านี้- เพลง ดนตรี
** เสียงเพลง|สื่อที่เป็นเสียงทั้งหมด (ใช้ลิขสิทธิ์ของผู้อื่นโดยชอบ)- ภาพเสรี: 
** cc-by-3.0|ครีเอทีฟคอมมอนส์แบบแสดงที่มา 3.0 (สัญญาอนุญาตแบบเสรี)
** cc-by-sa-3.0|ครีเอทีฟคอมมอนส์แบบแสดงที่มา-อนุญาตแบบเดียวกัน 3.0 (สัญญาอนุญาตแบบเสรี)- ภาพสาธารณสมบัติ:
** PD-self|ผู้อัปโหลดเป็นผู้สร้างงานนี้ และมอบให้เป็นสาธารณสมบัติ
** PD-old|ภาพที่หมดลิขสิทธิ์ มีอายุเกิน 100 ปีนับจากผู้สร้างสรรค์เสียชีวิต (ภาพสาธารณสมบัติ)
** PD-art|ภาพศิลปะ ภาพวาด ที่มีอายุเกิน 100 ปีนับจากผู้สร้างสรรค์เสียชีวิต (ภาพสาธารณสมบัติ)
** PD-TH-exempt|ภาพจากระเบียบ ข้อบังคับ ประกาศ คำสั่ง คำชี้แจง กฎหมาย คำพิพากษา คำวินิจฉัย และรายงานของหน่วยงานราชการไทย (ภาพสาธารณสมบัติ)
** PD-Thailand|สาธารณสมบัติในเขตอำนาจศาลไทย เนื่องจากลิขสิทธิ์หมดอายุแห่งการคุ้มครองแล้ว (ภาพสาธารณสมบัติ)
** PD-USGov|ภาพจากรัฐบาลกลางสหรัฐ (ภาพสาธารณสมบัติ)
** PD-USGov-CIA|ภาพจากผลงานของซีไอเอ (ภาพสาธารณสมบัติ)
** PD-USGov-CIA-WF|ภาพจาก World Factbook (ภาพสาธารณสมบัติ)
** PD-USGov-NASA|ภาพจากองค์การนาซา หน่วยงานของสหรัฐ (ภาพสาธารณสมบัติ)
** PD-USGov-DOC-NOAA|ภาพจาก NOAA หน่วยงานของสหรัฐ (ภาพสาธารณสมบัติ)
** PD-USSR|งานที่เผยแพร่ในสหภาพโซเวียตก่อนวันที่ 27 พฤษภาคม พ.ศ. 2516 (ภาพสาธารณสมบัติ)
หมวดหมู่:ภาพที่ไม่ทราบสถานะลิขสิทธิ์

ภาพที่ไม่ทราบสถานะลิขสิทธิ์ / ชนิดสัญญาอนุญาต
หมวดหมู่:ภาพแบ่งตามสัญญาอนุญาต